Элиф деб исм қўйиш жоизми?\nBy Муҳаммад Ҳабибуллоҳ on 01/22/2018 16 ИСМЛАР 25 ЛИБОС ВА ЗИЙНАТ ФАТВОЛАР\nЯқинда қиз фарзанд кўргандик. Онам қизимга Элиф деб исм қўйишни тавсия қиляптилар. Шу исмнинг маъноси қандай? Қўйса бўладими? Сумайя исмининг маъноси нима?\nАввало Аллоҳ таолодан фарзандингизга узоқ умр, сиҳҳат-саломатлик сўраймиз. Аллоҳ таоло тарбияси, одоб-ахлоқини гўзал қилсин!\nЭлиф исми бизга турклардан, туркларга эса араблардан кириб келган бир исмдир. Бу исмнинг асли араб тилидаги “алиф” сўзидан олинган. Унинг икки хил маъноси бор:\n1) араб алифбосидаги биринчи ҳарфдан олингани, у ҳарфнинг абжад тартибидаги рақами бир бўлгани ва у бир рақами шаклида ингичка ва узун ёзилишини эътиборга олиб, “ёлғиз”, “биринчи”, “ёгона” ҳамда “узун бўйли, қадди-қомати келишган” маъноларини ифодалайди;\n2) “улфат”, “ёқимтой” ва “дўст” маъноларини ҳам ифодалайди.\nАлбатта, бу исмни қўйишнинг шариатга зид ери йўқ. Бироқ турк лаҳжасига биноан Элиф эмас, араб ва ўзбек лаҳжасига биноан Алиф ёки Алифа деб қўйилса, янада тўғрироқ бўлади.\nСумайя исми ҳам араб тилидан олинган бўлиб, “белгича”, “аломатча” маъносини билдиради. Аммор ибн Ёсир розияллоҳу анҳунинг онасининг исми Сумайя бўлган. У Расулуллоҳ соллаллоҳу алайҳи ва саллам даъватни бошлаганларидан сўнг Аллоҳга иймон келтиргани сабабли қатл қилинган ва ислом йўлида жонини берган биринчи шаҳид аёл бўлиш бахтига муяссар бўлган. Мусулмонлар “қизимиз ҳам Сумайя розияллоҳу анҳодек мустаҳкам иймонли бўлсин”, деган мақсадда қизларига шундай исм қўядилар, валлоҳу аълам.\nAvvalgi maqolaУсмон розияллоҳу анҳу: Шомдаги фатҳлар\nKeyingi maqola Қазо намозларнинг суннати ўқиладими?


Ўзбекистон Президенти Марказий Осий давлатлари раҳбарларининг Маслаҳат учрашувида нутқ сўзлади — Sof.uz\nЎзбекистон Президенти Марказий Осий давлатлари раҳбарларининг Маслаҳат учрашувида нутқ сўзлади\n6.08 13:47 76 Ўзбекистон\nДавлатимиз раҳбари бир неча бор таъкидлаганидек, минтақа мамлакатлари олдида умумий саъй-ҳаракатлар билан Марказий Осиёни барқарор, иқтисодий ривожланган ва юксак тараққий этган минтақага айлантиришдек бош мақсад турибди. Бу мақсадга эришиш, минтақа салоҳиятини тўла юзага чиқариш, ўзаро ишонч, яхши қўшничилик ва ҳамкорликни мустаҳкамлаш мақсадида Шавкат Мирзиёев Марказий Осиё давлатлари раҳбарларининг Маслаҳат учрашувини ташкил этиш ташаббусини илгари сурган эди.\nЎзбекистон Республикаси Президенти Шавкат Мирзиёев ўз нутқида умумий сиёсий ирода ва биргаликдаги саъй-ҳаракатлар туфайли бугун минтақамиз яхши қўшничилик, ўзаро манфаатли ҳамкорлик ва барқарор тараққиёт маконига айланиб бораётганини таъкидлади.\nДавлатимиз раҳбари долзарб масалалар юзасидан ўз нуқтаи назарини баён қилди ва қатор таклифларни илгари сурди.\nБугунги воқелик Марказий Осиёда иқтисодий ҳамкорликнинг янги моделини шакллантириш бўйича қатъий қадамларни амалга оширишни тақозо этаётгани таъкидланди. Янги ўсиш нуқталарини, узоқ муддатли истиқболга мўлжалланган янги ривожланиш драйверларини аниқлаш муҳим аҳамиятга эга.\nМинтақадаги савдони кенгайтириш зарурлиги, тўлақонли эркин савдо режимига ўтиш мақсадида мавжуд тўсиқларни бартараф этиш муҳим экани қайд этилди. Саноат кооперацияси, инновациялар ва рақамли технологияларни ривожлантириш ҳисобига узун қўшилган қиймат занжирларини яратиш мумкин.\nМарказий Осиёнинг транспорт-транзит салоҳиятини самарали ишга солиш минтақа мамлакатларининг умумий стратегик манфаатларига мос келади. Кенг ривожланган ва интеграциялашган транспорт тизими Евроосиё қитъасининг муҳим транзит хабига айланишга қодир.\nШу муносабат билан давлатимиз раҳбари амалдаги транспорт йўлаклари ва инфратузилмасини, шу жумладан Каспий денгизи портлари, йирик трансчегаравий логистика марказларини имкон қадар тўлиқ қувват билан ишлашини таъминлашга чақирди.\nДавлатимиз раҳбари учрашув иштирокчилари эътиборини пандемия шароитида аҳолини озиқ-овқат маҳсулотлари билан таъминлашдаги муаммолар ўткир тус олганига қаратди. Дунёнинг айрим минтақаларида нархлар ўсиши ва асосий озиқ-овқатларнинг етишмовчилиги кузатилмоқда.\nМинтақа мамлакатлари қишлоқ хўжалиги вазирларининг мунтазам учрашувларини ўтказиш ташаббусини қўллаб-қувватланиб, уларнинг биринчи йиғилиши кун тартибига озиқ-овқат хавфсизлигини мониторинг қилиш бўйича минтақавий тизимни жорий қилиш масаласини киритиш таклиф этилди.\nБу озиқ-овқат маҳсулотларини ишлаб чиқаришни кўпайтириш ҳамда уларнинг сифатини назорат қилиш, шу жумладан жаҳон бозорига етказиш бўйича аниқ йўналишлар ва қўшма дастурларни белгилаб олишга хизмат қилади.\nДавлатимиз раҳбари минтақанинг экологик муаммолари ҳамиша диққат марказида туриши кераклигини таъкидлади. Бу борадаги ҳамкорлик кўламини кенгайтириш, Орол денгизи ҳалокатининг оқибатларини юмшатиш бўйича барча чораларни кўриш зарур.\nЎзбекистон етакчиси минтақамизнинг дунёнинг бошқа йирик минтақалари билан алоқаларини мустаҳкамлаш муҳим эканини қайд этди. Яқинда Тошкент шаҳрида ўтган Марказий ва Жанубий Осиёнинг ўзаро боғлиқлиги бўйича халқаро конференцияни қўллаб-қувватлагани ва делегациялари унинг ишида фаол иштирок этгани учун давлат раҳбарларига миннатдорлик билдири.\n- Мамлакатларимиз тараққиётида минтақа аҳолисининг аксариятини ташкил этаётган ёшлар нақадар муҳим ўрин тутишини барчамиз англаб турибмиз. Бутун дунёда ёш авлоднинг онги ва қалби учун кураш давом этаётган бугунги кунда Марказий Осиё келажагининг ҳал қилувчи кучи бўлган ёшларимизни ватанпарварлик, миллий ва умуминсоний қадриятларга ҳурмат руҳида тарбиялашимиз керак, - деди Шавкат Мирзиёев.\nДавлатимиз раҳбари келгуси йилда Ўзбекистонда Марказий Осиё ёшлари форумини ўтказишни таклиф этди. Бу мамлакатларимиз ҳукуматлари ва ёшлари ўртасида ишонч ва дўстликни мустаҳкамлаш, улар ўртасида интерфаол мулоқотни йўлга қўйиш учун платформа шакллантиришга муҳим қадам бўлади.\nУмумий маданий-тамаддуний маконимизни янада ривожлантириш халқларимиз ўртасидаги қардошлик муносабатларини мустаҳкамлашнинг муҳим омилидир.\nДавлатимиз раҳбари туризм маҳсулотларининг бутун доирасини қамраб оладиган “Бир саёҳат – бутун минтақа” қўшма дастурини амалий рўёбга чиқаришга киришиш таклифини илгари сурди.\n- Бугунги саммит муҳим воқеа– давлатларимиз мустақиллигининг ўттиз йиллиги арафасида ўтаётгани билан алоҳида аҳамият касб этади.\nБу йиллар барчамиз учун мушкул давр бўлди. Асосий хулоса – биргаликда, жипс бўлиб, бир-биримизни қўллаб-қувватлаб, олдимизда турган муаммоларнинг ечимига эришамиз, минтақанинг барқарор тараққиёти ва аҳоли фаровонлигини оширамиз. Бошқа муқобил йўл йўқ! – деди Президент Шавкат Мирзиёев.\nМинтақавий ҳамкорлик жараёнларига барқарор ва ортга қайтмас тус бериш, шу мақсадда “халқ дипломатияси”, парламентлар, фуқаролик жамияти институтлари ва медиа соҳаси салоҳиятидан яна кенг фойдаланиш муҳим экани қайд этилди.\nЎз нутқини якунлар экан, давлатимиз раҳбари Маслаҳат учрашувининг натижалари Марказий Осёидаги биродар халқларнинг кўп қиррали шериклигини янада мустаҳкамлашга муносиб ҳисса бўлиб қўшилишига ишонч билдирди.


Ҳакимуллоҳ Маҳсуд ким эди? - BBC O'zbek\nҲакимуллоҳ Маҳсуд ким эди?\nМинглаб мардумнинг ўлимига масъул кўрилган Ҳакимуллоҳ Маҳсуд ҳаракатнинг энг қудратли қўмондонларидан бири эди.\nАмерика Федерол Қидирув идораси унинг боши учун 5 миллион доллар мукофот пули тикканди.\nАйрим хабарларга кўра, Маҳсуднинг жасади Шимолий Вазиристонда дафн этилган.\nАсли исми Зулфиқор бўлган, Ҳакимуллоҳ унинг тахаллуси эди. Ҳангу туманидаги қишлоқ мадрасаларидан бири таълим олган.\nЎша пайтда яна бир мадраса толиби Байтуллоҳ Маҳсуд эди, аммо кейинроқ у мактабни ташлаб кетганди.\nБироз вақт ўтиб, Ҳакимуллоҳ Маҳсуд жиҳодчи қавмдошлари сафига қўшилади. Аввалига ўзидан каттароқ жангарига тан қўриқчи, сўнг ёрдамчи бўлади.\nБайтуллоҳ Маҳсуднинг Покистондаги толибларни бир гуруҳга жамлаш ғояси ёш ва талантли дўстига янги имкониятлар очганди.\nҲакимуллоҳ Маҳсуд Хайбар қавм ҳудуди ва Пешоварда НАТО ҳарбий карвонларига қарши кампания ташкилотчиси бўлади. Кейин Толибоннинг Хайбар, Хуррам ва Ўракзайдаги қўмондони этиб тайинланганди.\n2007 йил 300 нафар Покистон аскарини асирга олган пайти у 28 ёшда эди. Бунинг ортидан қатор мартабали Толибон жангариларини озод қилишга эришилган ва айни ҳодиса Ҳакимуллоҳнинг ўз сафдошлари орасида нуфузини ошириб юборганди.\n2010 йил январида Байтуллоҳ Маҳсуд учун ўч олаётганини айтиб, Афғонистондаги Марказий Жосуслик Хизмати 7 нафар зобитини ўлдирган иорданиялик худкуш ҳужумчи билан ёнма-ён видеода пайдо бўлиши уни янада ёмонотлиқ қилганди.\n2009 йил августида Америка дрон ҳужуми Байтуллоҳ Маҳсудни ҳалок этаркан, унинг ўрнини Ҳакимуллоҳ Маҳсуд эгаллаганди.\nҚавм ҳудудларидаги қароргоҳидан Ҳакимиллоҳ Покистон шимоли-ғарбидаги 30дан ортиқ жангари гуруҳни назорат қилган.\nҲакимиллоҳ Толибон орасида катта ҳурматга эга шахс бўлган. Қавм оқсоқоллари билан қарийб ҳар куни йиғин ўтказган, ҳужумлар қаерларда рўй беришини айтиб турган.\nУни бўй-басти келишган, аммо тажоввузкор шахс сифатида таърифлашарди. 2007-2008 йиллар Ҳакимуллоҳ Маҳсуд билан учрашган Би-би-си мухбирлари ҳам уни довюрак, шиддатли, ёқимли жилмайиб турувчи, аммо доим хатар таратувчи навқирон йигит сифатида эслашади.\nҲакимуллоҳ Маҳсуд Толибон орасида жанг қилиш маҳорати, Калашников ва Тойотани моҳирона бошқара билиши билан шуҳрат қозонганди.\nУ ҳам Покистон Толибонининг ўзидан олдинги қўмондонлари Нек Муҳаммад ва Байтуллоҳ Маҳсуд каби фақат Афғонистон билан чегара ҳудудлар эмас, балки бутун Покистон бўйлаб Шариат қонунлари жорий этилмагунга қадар жанг қилишда давом этишини айтганди.\nҲакимуллоҳ Маҳсуд ҳеч қачон матбуотдан ўзини тортмаган. Ўтган ойгина Афғонистон яқинидаги қавм ҳудудидан Би-би-сига интервю берганди\nЎшанда хотиржамлик билан: "Қўрқманг, бир кун ҳаммамиз ўламиз", деганди.


НАФС РИЁЗАТИ - Hidoyat.uz\nАсосий саҳифа Мақолалар НАФС РИЁЗАТИ\nЧоп этилди Iyul 3, 2020 НАФС РИЁЗАТИda fikr bildirishni o'chirish\nНафс риёзати қандай бўлади? (Муаллиф) дедики, бу Аллоҳ осон қилган ва бу ишга мувофиқ қилган кишига осон. Аммо риёзат арабча “розз” ()رضдан муштақ қилинган-чиқарилган. Бу “каср” – “синдириш”дир. Бунинг маъноси шуки, нафс лаззат ва шаҳватга ва ҳавоси билан амал қилишга одатланган, ўрганиб қолган. У ўзи мутаҳаййир (довдир, боши берк кўчага кириб қолган, гангиб қолган). Шу ҳолида у қалбинг устида амир бўлиб туриб олган. Бу шаҳват билан бўлган амирликдир. Энди уни тийишга эҳтиёж туғилади (яъни у барча учун\nэҳтиёждир, фазл эмас). Агар уни одатларидан қайтарсанг, у тийилиб қолади.\nЛуғатда дейиладики, “рооз” ()راض ва “розз(ун)” ) (رضбир маънода. Ким “роззо” деса, “алиф”ни “зод”га идғом қилади – киритади ва ташдидли (ҳарфни иккилантирилган) қилади. Ким “алиф”ни кўринарли қилиб, “зод”ни енгил (иккилантирилмаган) қилса “рооз(ин)” дейди. “Розз(ун)” ўзи синишдир.\nСиндирилган ашё ҳақида “розз” дейилади, “синдирилган” (риёзат қилдирилган) хулқлар ҳақида “рооз(ин)” дейилади.\nБу нафс ҳам шундай бўлиб, уни тийсанг, сенга тазйиқ ўтказиб, сурбетлик қилишдан ва ишлар борасида сен билан тортишишдан “синади”. Албатта, нафс лаззат ва шаҳватга ҳамда ҳавойилик билан амал қилишга одатланган. Агар уни кундалик ҳавойи одатларидан қайтарсанг, тийилиб қолади. Кўрмайсанми, ёш гўдак ҳам онасининг кўкрагига ўрганди. Ўша кўкракни эмганда қанчалик тинчиб қолади. Агар уни йўқотиб қўйса, уни шавқли соғинч билан қидиради. Уни топганда эса қандай шодланади. Асли шаҳвоний бўлган нафс ҳам шундай. Агар гўдакни ундан қайтарсанг, у тийилиб қолади. Ҳатто ундан сўнг кўкракка умуман қарамайди.\nЧунки у алвон таомлар таъмини топди. Энди у сутни шавқли рағбат билан соғинмайди. Нафс ҳам худди шундай, агар яқийннинг ёқимлилиги, хушбўйлигини ва Аллоҳ таолога бўлган қурбат руҳини, Аллоҳ азза ва жалланинг унга бўлган гўзал ихтиёрининг ҳаловатини ва ўзига бўлган чиройли назарини топса, у олдинги паст шаҳватларини шавқ билан соғинмайди.\n“Муҳаммад Ҳаким Термизий рисолалари”дан\nАсар “Мовароуннаҳр” нашриётида чоп этилган. Нашриётдан харид нархи 20000 сўм


Билайн LTE-роумингни яна 22 мамлакатда ишга туширди - Terabayt.Uz\n"Beeline" қатор мамлакатларда юқори тезликда маълумотлар узатиш хизмати ишга туширилгани ҳақида эълон қилади: Aвстрия (A1 оператори билан), Озарбайжон (AzerCell), Беларус (MTS), Белгия (Orange), Вьетнам (Viettel), Дания (Telenor), Испания (Orange), Қозоғистон (Beeline), Кипр (PrimeTel), Хитой (China Unicom), Люксембург (Orange ва Tango), Малта (GO mobile), Полша (Polkomtel), Россия (Beeline), AҚШ (AТ&Т), Таиланд (Dtac), Туркия (Turkcell), Филиппинлар (Smart), Франсия (Orange ва SFR), Швейсария (Salt ва Swisscom), Шри-Ланка (Mobitel) ва Естония (Elisa).\nЭслатиб ўтамиз, 2018 йилнинг 1 июнидан бошлаб “Beeline”нинг барча абонентлари учун роумингда тўртинчи авлод юқори тезликдаги мобил Интернетнинг барча афзалликларидан фойдаланиш учун ажойиб имконият яратилган. Компания 4G интернет хизмати билан кўпгина сайёҳлик йўналишларини таъминлади ва уларнинг айримларида бир нечта операторлар тармоқлари мавжуд.\nЧет элдаги саёҳат чоғида тезкор Интернетдан фойдаланиш учун қўшимча хизматларни ёқтиришнинг ҳожати йўқ. Шунчаки қурилма (смартфон ёки планшет) ва сим карта 4G тизимида ишлаши лозим. Сим-картани "Beeline" савдо ва хизмат кўрсатиш офисларида 4G сим-картага алмаштириш мумкин.\n#4G #Beeline #Internet #LTE #мобил алоқа оператори #янгиликлар


"Аллоҳнинг хулқлари билан хулқланинглар" гапига таъриф\n23:20 / 01.07.2020 | Dilrabo | 167\nПайғамбаримиз Муҳаммад Мустафо (с.а.в.) айтганлар: "Аллоҳнинг хулқлари билан хулқланинглар", деб. Шу гапга таъриф бера оласизми? Жавобингиз учун миннатдорман. Аллох рози бўлсин.\n– Ва алайкум ассалом! Бу гап Пайғамбаримиз соллаллоҳу алайҳи васалламнинг гаплари эмас, балки аҳли илмнинг гапидир. Саволингизга жавоб ўлароқ Руҳий тарбия китобининг учинчи жузидан иқтибос келтиришга ижозат бергайсиз:\nРуҳий тарбия соҳасида «тахаллуқ» – «хулқланиш» деганда Аллоҳ таолонинг гўзал исмлари ила хулқланиш ва бу борада Расулуллоҳ соллаллоҳу алайҳи васалламга эргашиш кўзда тутилади.\nШунинг учун бу бўлимга киришдан олдин ўзимизни ҳам, ўқувчимизни ҳам алоҳида эътиборли бўлишга, гап-сўз ва маъноларни аралаштириб юбормасликка чақирмоқчимиз.\nШунингдек, бандалар ҳам Аллоҳ таолонинг баъзи сифатлари билан сифатланишини билишимиз лозим. Мисол учун, кўриш, эшитиш, гапириш, илм, ирода, қудрат ва ҳаёт каби сифатлар ила Аллоҳ таоло ҳам, бандаси ҳам сифатланади. Аллоҳ таолонинг карам, сабр, ҳилм, шукр каби гўзал исмлари билан бандалари ҳам сифатланади.Лекин бир сифатни ҳам Аллоҳ таолога, ҳам У Зотнинг бандасига нисбатан ишлатишдаги фарқ Аллоҳ таолонинг Ўзи билан бандаси орасидаги фарққа ўхшашдир.\nМисол учун, кўриш сифатини олайлик. Аллоҳ таолонинг кўриши чегарасиздир ва бу У Зотнинг Робблигининг белгисидир. Банданинг кўриши жуда ҳам тор доирада бўлиб, Аллоҳ азза ва жалла белгилаган ҳудудда чегараланган. Шу билан бирга, ундан бандалик чегарасида кўриш талаб қилинган бўлиб, унинг ҳаром нарсаларни кўриши тақиқланган. Бу унинг бандалик мақомидир.\nЭшитиш сифати ҳам шунга ўхшаш: Аллоҳ таолонинг эшитиши чегарасиздир ва бу У Зотнинг Робблигининг белгисидир. Банданинг эшитиши жуда ҳам тор доирада, Аллоҳ таоло белгилаган ҳудудда чегараланган. Шу билан бирга, ундан бандалик чегарасида эшитиш талаб қилинган бўлиб, ғийбат, чақимчилик ва фаҳш сўзларга ўхшаш нарсаларни эшитиш унинг учун тақиқланган. Бу унинг бандалик мақомидир.\nАҳли илмлар орасида «Аллоҳнинг хулқи ила хулқланинглар», деган гап бор. Бу гап ўша рухсат берилган доирадаги хулқланишга ишорадир. Энг муҳими, Аллоҳ таоло бандаларини Ўзининг баъзи сифатлари ила сифатлаб қўйган ва бу ҳақиқат Қуръони Каримда ҳам ўз ифодасини топган.\nﮬ ﮭ ﮮ ﮯ ﮰ ﮱ ﯓ ﯔ ﯕ ﯖ ﯗ ﯘ ﯙ ﯚﯛ\n«Батаҳқиқ, сизларга ўзингиздан бўлган, машаққат чекишингиз унинг учун оғир бўлган, сизни ардоқловчи, мўминларга мушфиқ, меҳрибон Расул келди» (Тавба сураси, 128-оят).\n«Батаҳқиқ, сизларга ўзингиздан бўлган», яъни бошқа ёқдан келмаган, осмондан тушмаган, балки ўзингиздан бўлган бир киши Пайғамбар бўлиб келди.\nЎйлаб кўрсангиз, бу ўзингиз учун шараф, обрў. Ўз ичингиздан шундай олий мақомга сазовор инсон чиққанига хурсанд, шод бўлишингиз ва унга эргашишингиз керак.\n«...машаққат чекишингиз унинг учун оғир бўлган», яъни у Пайғамбар сизнинг машаққат чекишингизни, қийинчиликда қолишингизни мутлақо истамайди. Доимо сизга енгиллик, осонлик бўлишини хоҳлайди.\n«...сизни ардоқловчи», яъни бу Пайғамбар сизнинг икки дунё саодатига эришишингизга иштиёқманд. Шунинг учун ҳаракат қилади.\n«...мўминларга мушфиқ, меҳрибон Расул келди».\nДунё тарихида у зот соллаллоҳу алайҳи васалламдек, кишиларга марҳаматли, меҳрибон инсон бўлган эмас.\nБу улкан ҳақиқатни Пайғамбаримиз соллаллоҳу алайҳи васалламнинг сийратлари ва ҳадисларидан билиб оламиз.\nБиз «марҳаматли» ва «меҳрибон» деб таржима қилганимиз «раъуф» ва «роҳийм» сифатлари аслида Аллоҳ таолонинг сифатларидан, аммо Аллоҳ таолонинг Ўзи Расулуллоҳ соллаллоҳу алайҳи васалламни ушбу сифат билан сифатламоқда.\nҚўшимча маълумотлар учун шу китобга мурожаат қилишингиз мумкин.


Балки, улар – биз ғолиб жамоатмиз, дейишар, яқинда ўша жамоат енгилиб, ортларига қараб қочиб қолурлар! - | Hizb-Uzbekiston.info\nHome›АР-РОЯ ГАЗЕТАСИ›Балки, улар – биз ғолиб жамоатмиз, дейишар, яқинда ўша жамоат енгилиб, ортларига қараб қочиб қолурлар!\nБалки, улар – биз ғолиб жамоатмиз, дейишар, яқинда ўша жамоат енгилиб, ортларига қараб қочиб қолурлар!\nАбдураҳмон Восиқ – Ироқ қаламига мансуб\nБашариятнинг беқарор ҳавои-нафсига, динни ҳаётдан ажратиш ақидасига ўхшаган ботил ақидага ҳамда бойликлар устидаги курашни ўзига асос қилиб олиб, куч-қудрат абадийдир, деб биладиган ноқис ақлга асосланган ҳазорат-маданият албатта ёвузлик ва кризислар келтириб чиқариши, жамиятларни хароб қилиши, инсониятни бахтсизлик ва фалокатларга элтиши муқаррар. Албатта, буларнинг бари дунёдаги террорчилар раҳбари Америкада мужассам. Демак, аҳвол шу экан, бундай давлат тўғрисида яхши гумон қилмаслигимиз лозим. У – сиёсий ва ҳарбий ҳаракатларидан хусусан, Мосул аҳлига ва бутун Ироққа, шунингдек, Сурия ва исломий юртларга яхшилик, барқарорлик олиб келишни ҳар қанча даъво қилмасин, унга ишонмаслигимиз керак. Чунки бу давлат ҳаётни, гарчи Ироқ ва унинг аҳлини ёқиш эвазига бўлса ҳам, фақат ўзининг манфаати билан ўлчайди..! Шу кунгача бу давлат тинч барқарор бир юртни кўп сонли аскарлари билан зўравонларча босиб олиб, вайрон қилиш ҳамда бўлиб ташлаш йўлида қўлидан келган барча кучини аямади, оқибат Аллоҳ Таолонинг ушбу каломида айтилганидек бўлди:\nوَجَعَلَ أَهْلَهَا شِيَعًا يَسْتَضْعِفُ طَائِفَةً مِّنْهُمْ يُذَبِّحُ أَبْنَاءَهُمْ وَيَسْتَحْيِي نِسَاءَهُمْ\n«Аҳолисини бўлак-бўлак қилди, улардан бир тоифани хорлаб, ўғилларини сўярди ва аёлларини тирик қолдирарди» [Қасос 4]\nШубҳасиз, шу кунга қадар Американинг Ироқда қилган ишлари ўз лойиҳасидан бошқа ҳеч кимнинг фойдасига хизмат қилмади. Бу эса аввал Ироқни бўлиб, парчалаб ташлаш – Аллоҳнинг Ўзи сақласин – сўнг бошқа минтақа давлатларини шундай қилиш учун юртда худосиз қароқчилари билан бирга олиб келган лойиҳадир. Мана шу мақсадларини амалга ошириш учун барча имкониятларини ишга солиб, жумладан, терроризмга қарши курашиш учун халқаро коалиция кучларидан ҳамда Эрон, Туркия, Саудия, Қатар, Иордания… каби регионал малай давлатлардан фойдаланди. Зотан, бу регионал малай давлатлар ҳукмдорлари ўз юртлари бойликларини совуриш ва фарзандларини ҳалок қилиш эвазига бўлса ҳам, Америка лойиҳасини амалга ошириш устида бир-бири билан пойга ўйнашмоқда. Мисол учун, Эрон қанча-қанчалаб маблағ бериш билан ўз иқтисодига зарар етказди, қонхўр Асад режимини қўллаш учун юзлаб зобиту аскарларини ҳалок қилди. Ёки Ироққа мазҳабпараст жангариларини бериш билан уларнинг минглаб сунний биродарларини ҳалок этди, шу билан бирга, уларнинг уй-жойларини вайрон қилиш ва қочқинга айлантириш билан ичкарида ҳам, ташқарида ҳам бировларнинг қўлига-садақасига қаратиб қўйди, бошқа ёвуз мақсадларига ҳам нишон қилди. Мана биз кўряпмизки, Туркия ҳукмдорлари ҳам арзимас бир регионни пайдо қилишда ўзларига ишониб топширилган ролни яшириш учун Мосулни озод этиш, деган уйдирмага эргашишмоқда.\nيُهْلِكُونَ أَنفُسَهُمْ وَاللَّـهُ يَعْلَمُ إِنَّهُمْ لَكَاذِبُونَ\n«… Улар ўзларини ҳалок қилишади, Аллоҳ эса уларнинг ёлғончи эканликларини билади» [Тавба 42]\nШу нарса яққол тушунилиб турибдики, Америкага сотилган Ибодий мақтаниб, ўз аскарларининг бирламчи вазифалари, «Исломий Давлат» ташкилоти зулмидан Мосулни озод этиш, қон тўкилишини тўхтатиш ва бойликларини муҳофаза этишдан иборатлигини таъкидлаб ётибди. Аммо қочқинлар билан журналистларнинг айтишича, мазҳабпараст жангарилар замбараклари ва ракеталари, шунингдек, кофирлар учоқлари ёғдираётган қирғин тошлари аёллар, болалар, қарияларни ажратмаяпти, бу бечораларнинг ҳар бири жаллод билан унинг болтаси ўртасида қолганлар… Халқаро ташкилотлар миллионга яқин қочқинга бошпана беришга ҳаракат қилмоқда. Қиш фасли яқинлашаётган бир пайтда шароит ҳам оғирлашмоқда… Ироқ эмиграция ва эмигарантлар вазири Жосим Муҳаммаднинг таъкидлашича, вазирлик Мосул шаҳридан 750 минг қочқинни бошпана билан таъминлашни режалаштирмоқда. У матбуот конференциясида унинг вазирлиги очган лагерларда 500 минг қочқинлар кутиб олиниши тахмин қилинаётганини, қолган 250 минги эса Мосул шаҳрига қўшни қишлоқларга бош уришга мажбур бўлишларини билдирди.\nҲақиқатдан ҳам, зулм ва босқинчиликка қарши урушнинг бошида турган суннийларга қарши тузилган режа уларнинг уй-жойларини вайрон қилиб, яшашга яроқсиз култепага айлантирилгандан сўнг, айниқса, шаҳар инфраструктураси ишдан чиқарилгандан кейин ўзларини қочқинга айлантиришдир. Шу орқали Эрон ва унинг тарафдорлари Суриядаги қонхўр режимни жон сақлаб қолувчи воситалар билан таъминлашлари учун уларнинг Ироқнинг шимолий ва ғарбий ҳудудларига етиб боришлари учун йўл очиб беришдир… Шундай қилиб Сурия, Яман, Миср, Тунис ва бошқа юртлар аҳолиси уйғониш ҳамда куч-қудрат асоси бўлган соғлом ақидага эга бўлганлари учун уларга қарши шундай режалар ишлаб чиқилмоқда.\nМосул жангининг яқин ё узоқ вақт ичида ҳал этилиши ҳақида айтадиган бўлсак, жуда кўп муаммолар пайдо бўладиганга ўхшайди. Бу муаммолар Давлат ташкилоти қолдираётган меросдан ҳам, у Мосул аҳлига қарши содир этган зўравонлик, зулм ва озгина шубҳаланиш биланоқ ўз мухолифларини ўлдириб юбориш каби қилмишлардан ҳам мураккаб бўлиши мумкин. Кутилаётган бу муаммолар сабаби эса, у ердаги ҳар бир гуруҳнинг улуш олишга бўлган ўчлигига ҳамда ўз даъвосини кучайтириш учун келтираётган баҳоналарига бориб тақалади. Буни қуйидагича изоҳлаймиз:\nБиринчидан: Турли-туман бўлган Мосул аҳли, юртлари ҳали Давлат ташкилоти қўлига ўтмасидан олдин, Ироқ армиясининг мазҳабпараст аскарлари томонидан таҳқирланиш, назар-писанд қилмаслик ва қалбларида жойлашган Ислом рамзларига нисбатан сўкиниш… каби не-не балоларни тотдилар. Натижада, биринчи Давлат ташкилотининг кириб келиши улар учун қутқарув чамбарагидек туюлди… Шунинг учун яна мазкур золим мазҳабпараст кўринишидаги армиянинг қўлига тушишни ҳеч истамайдилар. Айниқса, минглаб қуролли кучларга Мосулнинг собиқ мэри Асил Нажифий етакчилик қилаётган экан буни умуман хоҳламайдилар. Туркия эса уларга машқ ўргатмоқда ва Найнаво вилоятининг соқчилари бўлади, деган иддиолар билан уларга маошлар бермоқда. Илгари бу нажифийлар оиласи вилоят барпо этиш учун турк ва курдлар билан ҳамкорлик қилиш керак, деган нарсани тиқиштиришган. Бунга ҳукуматдаги айрим арконлар сукут қилса, айримлари эътироз билдирган. Улар бу регион ўз-ўзини бошқарувчи олти ёки саккиз вилоятни бирлаштиради, деб ўйлашган эди ҳамда АҚШнинг ифлос дастурига чирмашиб олиб, кўплаб инсоний, сиёсий ва иқтисодий оқловларни келтиришганди.\nИккинчидан: Курдлар. Улар Мосулнинг аксар ерларини Давлат ташкилотидан қайтариб олиб, ўзларига қўшиб олишди ёки Давлат ташкилоти кириб келиши оқибатида пайдо бўлган тартибсизликлар чоғида ҳозирда баҳсли минтақалар, дея аталган ўша ерларга ҳукмрон бўлиб олишди. Ҳукумат армияси чиқиб кетган Киркукда ҳам шундай бўлмоқда. Курдлар раҳбари Барзоний – қон билан озод этилган нарса ҳеч кимга берилмаслигини бир неча бор такрорлади! Улар Найнаво озод этилса, уларнинг ҳаққи эканини ҳамон гапириб келишади. Жангга киришмасдан олдин федерал ҳукуматдан шу хусусда битимга эришишни талаб қилишган. Демак, курдлар Мосул ерларига эга бўлиш учун доим курашиб, низолашиб келганлар ва у ердаги араб аҳли фойдасига ҳаргиз ён беришмайди! Бугун улар халқаро кучларнинг назарига тушган қудратга ҳам эга.\nУчинчидан: Мазҳабпараст жангарилар. Эрон томонидан қўллаб-қувватланувчи бу жангарилар, ўзларига олдиндан чизиб берилган режа бўйича, Мосулда, хусусан, стратегик минтақаларда сезиларли кучга эга бўлишга қаттиқ туриб келишади. Улар бунга турли баҳоналарни келтиришади. Масалан, Давлат ташкилотининг қайта кириб келишини олдини олиш, Талаъфар районидаги шиа туркманларини ҳимоя қилиш каби баҳоналар. Шу билан бирга, Хоманаий кучларига бошпана бўлиши учун бу районни тўлиқ вилоятга айлантиришга ҳам ҳаракат қилишади. Лекин ҳозир эмас, балки район тахмин этилаётган араб ва сунний туркманлар дохил мухолифларидан тозаланганидан сўнг ҳаракат қилишмоқчи. Ҳозир улар учун энг муҳим вазифа, ҳар қанча қимматга тушмасин, тинч хавфсиз йўлак очиш ва ҳарбий жиҳатдан уни ўз назоратларида ушлаб туриш ҳамда шу йўлак орқали Суриядаги қонхўр режимга ёрдамларни етказиб бериб, унинг Суриядаги – Аллоҳ Таолонинг Ўзи тавфиқ берган мужоҳидлар ва холис инсонлардан иборат – муборак қўзғолончиларни чавақлаб ташлаш учун олиб бораётган урушини қурол-яроқ ва аскарлар билан таъминлаб туришдан иборат.\nТўртинчидан: Иш булар билангина тугамайди. Ҳали бу ерда кўплаб чигалликлар бор. Мосул аҳолиси орасида язидчилар ҳам бор. Улар Германиянинг режасига киришган. Ангела Меркел ироқлик язидчиларни юрт шимолига қайтишга муваффақ бўлишлари учун ҳимояланган минтақалар билан таъминлаш масаласини ўрганиб чиқиш лозимлигини билдирди… мақсад Санжар райони. Бу ёқда насронийлар черкови ҳам Найнаво саҳроларида ўзларига тўлиқ вилоят қуриш талаблари билан чиқишяпти. Яна бир томонда эса, «Шабак», деган миллатчи аҳоли ҳам бор. Улар Ироқнинг шимолий минтақаларида, асосан, Найнавода тарқалган 60дан зиёд қишлоқларда яшашади, курд ва форс тиллардан иборат аралашма тилда сўзлашишади… Албатта, буларнинг барчаси Ироқ босиб олинганидан сўнг сингдирилган америкача маърифат «шарофат»и билан бўлмоқда.\nЮқорида баён этилган фактлардан Мосулнинг Давлат ташкилотидан озод этилганидан кейин пайдо бўладиган курашлар қанчалар ҳажмга эга экани маълум бўлди. Бу эса ҳар бир томоннинг қанчалар ювиндихўрлигига ҳамда улар қанчалар қўллаб-қувватланишига қараб бўҳронни янада мураккаблаштираверади. Демак, Мосул жанги, мазҳабпарастлик ва ирқчилик асосидаги бўлинишларни янада орттиради. Сиёсатчилар ва ахборот таҳлилчиларини чўчитаётган нарса ҳам шу. Улар ички уруш Ироқнинг ғарбий ва шарқий қабилалар минтақаларини ўз домига тортиши мумкинлигини, бу мазҳабпараст жангарилар, хусусан, шимолий минтақалардаги курд Пешмергалари томонидан азоб-уқубатлар, зулму зўравонликларни кўпайтиришини тахмин қилмоқдалар…\nУмид айни қабилаларнинг асил эр кишиларида. Улардан айни манфур босқинчиликка қарши қўзғалишлари, юртни улардан ва уларнинг тобеларидан тозалашлари умид қилинади. Шундай қилиб, демак, бир гуруҳ талаблари бошқа бир гуруҳ талаблари ҳисобига бўлиши шарт экани аён бўлди. Хўш, АҚШ айни низолар содир бўлишини бостира оладими? Туркияга келсак, у шиа жангариларига қарши қуролли тўқнашувга аралашиши мумкин. Чунки турк масъуллари Мосул аҳолисининг демографик ўзгаришларига ҳаргиз йўл қўймасликка ваъда беришган ҳамда у ердаги турли синфларни босқинчи кофирлар йўлдан оздирмасидан олдин аввалгидек иноқ ҳаётга қайтишлари зарурлигига даъват қилишган.\nБулардан ташқари, курдлар низолари ҳам бор. Бу низолар курдлар билан марказий ҳукумат ва унинг гумашталари ҳамда кўнгилли лашкарлари ўртасида келиб чиқажак низодир. Бу низо жанг қилаётган томонларнинг ҳам, жумладан, босқинчи кучларнинг ҳам ҳал этиш қўлидан келмаган чигал низоларга қўшимча бўлади. Масалан, 2003 йилдан бери кофир Америка конституциясидаги баҳсли минтақаларга доир 140 модда каби. Кейин Киркук мавзуси ҳам турибди. У ерда нефт, газ бойликлари, уларни сотиш, экспорт қилиш ва бир неча ойдан бери тўхтаб қолган курдлар вилоятидаги мулозимларга маош бериш… каби муаммолар мавжуд.\nХуллас, юқорида айтилганлардан Ироқ муҳим муаммолар билан лиқ тўлалиги, унинг осмони ёндириб кулга айлантирувчи чақмоғу момақалдироқлардан дарак бермоқда. Ҳамма ишни билувчи ва ҳар ишга қодир Аллоҳдан Умматга кенгқамровли муқаррар нусрат ато этишини дуо қилиб сўраймиз. Бу шундай нусратки, Умматнинг барча аламлари ва оғриқларига малҳам бўлади, унга турли азобларни тоттирган кофирларни исломий юртлардан таг-туги билан супуриб чиқариб, инсонларни Пайғамбарлик минҳожи асосидаги рошид Халифалик ҳаёти билан таъминлайди. Ана шунда Ислом Уммати дунёдаги етакчилик маконини қайта эгаллайди. Зотан, бу Аллоҳ Азза ва Жалла истаган инсонлар учун чиқарилган энг яхши умматлик маконидир. Бу Аллоҳга ҳаргиз мушкул эмас.\n«Шунингдек, сизларни бошқа одамлар устида гувоҳ бўлишингиз ва Росулуллоҳ сизнинг устингизда гувоҳ бўлиши учун ўрта (адолатли) Уммат қилдик» [Бақара 143]\nАмерика армиясининг Африкада терроризм хавфини бартараф этишга оид беш йиллик режаси Залмай Халилзод: Америка Ироқни Эрон фойдасига бой бергани йўқ!!! Америка ва унинг малайлари тил бириктируви уни қаёқда ҳам алдай олсин?! Ироқ F-16 учоқларидан фойдаланиш учун Америка розилигига муҳтож


АҚШ Эрондаги норозиларни маънавий жиҳатдан қўллаб-қувватламоқда\n12 декабр 2018, Тошкент вақти: 14:43\nЭрондаги намойиш пайтида олинган сурат.\nҚўшма Штатлар халқаро агентликлар Теҳрон кўчаларида хавфсизлик кучларининг кучли назорати ўрнатилгани ортидан ҳукуматга қарши норозилик намойишлари босилгани тўғрисида хабар бераётганига қарамай, Эрондаги намойишчиларни маънавий жиҳатдан қўллаб-қувватлашда давом этмоқда.\nАҚШ Давлат департаменти 4 январда намойшларда одамлар ҳалок бўлганини кескин қоралади ва норозилар ҳуқуқларини бузган Теҳрон расмийлари, ҳуқуқ-тартибот тузилмалари ва бошқа масъулларга санкциялар жорий этишини билдирди.\nАҚШ ташаббуси билан 5 январь куни Эрон масаласида БМТ Хавфсизлик кенгашининг навбатдан ташқари йиғилиши бўлиб ўтади. Россия бу йиғилиш ўтказилишига қарши чиқмоқда.\nЭроннинг қочқинликдаги валиаҳд шаҳзодаси Ризо Паҳлавий Вашингтонда Reuters агентлигига берган суҳбатида Эрон халқини қўллаб-қувватлашини айтди.\n-Менинг таҳлилимча, оғир иқтисодий вазият одамлар ғазабига сабаб бўди. Намойишлар шундан бошланди. Тартибсизликларнинг асосий айбдори мамлакатни нотўғри бошқараётган ва халқ ташвишидан узоқда бўлган ҳукуматдир, -деб айтди.\nЭронда 28 декабрда бошланган аксилҳукумат намойишларида камида 22 одам ҳалок бўлгани хабар қилинди.


Мьянмада мухолифат етакчиси ҳибс этилди\nМьянма - собиқ Бирмада мухолифат етакчиси Аун Сан Су Чжи уй қамоғи шартларини бузганликда айбланмоқда.\nБу ҳақда мухолифат етакчисининг адвокати маълум қилди.\nНобел тинчлик мукофоти совриндори 63 яшар Аун Сан Су Чжи айни пайтда қамоққа олинган ва 18 май куни унинг маҳкамага тортилиши кутилмоқда.\nҲуқуқ химоячиси Дебби Стотҳарднинг таъкидича, Мьянма ҳарбий хунтаси фурсатдан фойдаланиб, Аун Сан Су Чжининг май ойида тугаши кутилаётган уй қамоғи жазосини янада узайтиришга уринади:\n- Биз ҳарбий хунта Аун Сан Су Чжини уй қамоғида сақлаш учун ҳар қандай имконни ишга солишга уринмоқда, деб ҳисоблаймиз. 27 май куни мухолифат етакчиси озод этилиши лозим эди. Бироқ ҳарбий хунта мухолифат етакчисини Мьянма халқи ва халқаро ҳамжамиятдан ажратиб қўйиб, уни озод этмаслик учун барча йўлларни ахтармоқда, деди ҳуқуқ фаоли.\nЎтган ҳафта Аун Сан Су Чжининг ўз уйида АҚШ фуқаросини қабул қилгани унинг қамоққа олинишига баҳона бўлган..


Ўзбекистонда автомобиллар нарҳи ошадими? "Ўзавтосаноат" бунга изоҳ берди - 12 Июня 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2019 » Июнь » 12 » Ўзбекистонда автомобиллар нарҳи ошадими? "Ўзавтосаноат" бунга изоҳ берди\nАввалроқ ижтимоий тармоқларда автомобиллар нархи яна ошиши мумкинлиги ҳақида хабарлар тарқалган эди. Бугун "Ўзавтосаноат" ушбу масала юзасидан изоҳ берди.\nEveryday нашрининг хабар беришича, компания бу йили нархларни оширишни режалаштирмаган. Бу йил доллар курси, коммунал хизматлар нархи кўтарилган ҳолатда ҳам автомобиллар нархи ошмаслиги маълум қилинди.\nМанбанинг таъкидлашича, автомобил жиҳозлари асосан хорижий давлатлардан олиб келинади ва шунинг учун ҳам доллар курсининг роли бу ерда катта аҳамият касб этади. Бундан ташқари, компания узоқ вақт давомида нархларни барқарор ушлаб турганини маълум қилди.


24 сентябр 2020, Тошкент вақти: 10:28\nЎзбекистоннинг биринчи ва сўнгги давлат котиби Раҳим Ражабов вафот этди\nРаҳим Ражабов 1990 йилдан 1997 йилгача Ўзбекистон Вазирлар Маҳкамаси раисининг ўринбосари, Давлат котиби ва Бош вазир ўринбосари лавозимларида ишлаган.\nПрезидент Ислом Каримов даврида Ўзбекистоннинг биринчи ва охирги давлат котиби бўлган Раҳим Ражабов 83 ёшида вафот этгани тўғрисида Самарқанд шаҳар ҳокимлиги матбуот хизмати хабар берди.\nРаҳим Ражабов 1937 йилда Бухоро вилоятида хизматчи оиласида туғилган. 1960 йилда Ўрта Осиё политехника институти (ҳозирги Тошкент давлат техник университети)ни тамомлаган.\nЎз вақтида “Узбексельмаш” ва Тошкент экскаватор заводларида раҳбар лавозимларда ишлаган. Собиқ СССРнинг биринчи компьютери ишлаб чиқилган “Алгоритм” заводини лойиҳалаш ва қурилиш ишларига бошчилик қилган, кейин заводни бошқарган.\nХабарда Раҳим Ражабовнинг ўлими сабаби айтилмаган.\nЎзбекистон уран қазиб олиш бўйича жаҳонда 5-ўринни эгаллайди, уран заҳираси бўйича эса 10-ўринда туради. Бу маълумотни “Экономическое обозрение” журналига Навоий тоғ-металлургия комбинатибош директори ўринбосари Нурмат Жулибеков берди.


≡Давр нафаси 🕔16:40, 01.04.2021 ✔885\n2020 йилда судлар томонидан коррупция билан боғлиқ 2 минг 270 шахсга нисбатан жиноят ишлари кўриб чиқилган.\n≡Эшитдингизми? ≡Эшитдингизми? 🕔16:39, 01.04.2021 ✔235\nCOVID-19 билан касалланишда хавф ости гуруҳига мансуб\nКЎЧАДА СОТИЛАЁТГАН ТИББИЙ НИҚОБЛАР талабга жавоб берадими?\n≡Давр нафаси 🕔16:38, 01.04.2021 ✔663\nКоронавирус пандемияси сабаб мамлакатимизда ҳам фуқароларга кўчага ниқобсиз чиқмаслик талаби қўйилган. Тиббий ниқоб сотиб олиш эса муаммо эмас. Кўча-куйда, бозорларда, ҳаттоки деярли ҳар бир метро бекатлари ёнида тиббий ниқоб сотаётган сотувчини учратасиз. Бугунги кунда тиббиёт ниқобларини бозорларда бемалол сотиш ва сотиб олиш мумкин.\nМАЛАКАЛИ ТИББИЁТ «МАҲАЛЛАБАЙ» КИРИБ БОРМОҚДА\n≡Давр нафаси 🕔16:38, 01.04.2021 ✔437\nАйни кунларда масъул мутасаддилар ҳудудларда «Маҳаллабай», «Хонадонбай» юриб, аҳоли муаммоларини ўрганмоқда. Хусусан, Республика ихтисослашган илмий-амалий тиббиёт марказлари ва етакчи тиббиёт олий таълим муассасаларининг бир қатор шифокор ва профессор-ўқитувчилари Сурхондарё вилоятининг олис Қумқўрғон туманида бўлиб, фуқароларга тиббий-санитария ёрдамини кўрсатдилар.\n«ХЎРОЗОВ ДЕКЛАРАЦИЯСИ»ГА ТОКАЙ МУШТОҚ БЎЛАМИЗ?!\n≡Долзарб мавзу 🕔16:37, 01.04.2021 ✔798\nДемократик ривожланиш йўлидан бораётган Ўзбекистонда кейинги уч-тўрт йиллик давр анча қизғин кечмоқда. Оммавий ахборот воситаларида журъат пайдо бўлди ва кучайди. Ижтимоий тармоқларда блогерлар ва фойдаланувчиларнинг фаоллиги сезиларли даражада ошди.\nНИКОҲ – ҲУҚУҚНИ ЧЕКЛАШМИ?\n≡Мустаҳкам оила 🕔16:35, 01.04.2021 ✔1113\nОила қадимдан халқимиз учун муқаддас ришта ҳисобланган. Ўз жуфтига садоқатли бўлиш, фарзандлар тарбиясидаги масъулият ҳамда уларга ҳар томонлама меҳр ва эътибор кўрсатиш азалий одатларимиздан ҳисобланади.\nЖОНДАН ҲАМ АФЗАЛ\n≡Китоб бу — мўъжиза 🕔16:34, 01.04.2021 ✔453\nБу асар ҳақида илк бор Тоҳир Маликнинг «Одамийлик мулки» китобида ўқигандим. Шундан кейин бу асарга қизиқиш уйғонди. Тоҳир Малик Анна Каренина ва Кумушнинг ўлимини таққослаб, ўзбекларга хос бўлган ҳаё-ибо каби тушунчаларни юксакларга кўтаради.\nҲИНДИСТОНнинг марказий осиёга «юриши»\n≡Долзарб мавзу 🕔16:33, 01.04.2021 ✔556\nБу ҳамкорликдан қандай мақсадлар кўзланган?\nМарказий Осиё доимо қудратли мамлакатлар диққат марказида бўлиб келган. Охирги йилларда минтақада ўз геосиёсий манфаатларига эга Россия, Хитой, Ғарб давлатларидан ташқари, Ҳиндистоннинг ҳам фаоллиги ошди. Бу, айниқса, Ўзбекистон билан муносабатларда яққол кўзга ташланмоқда. Мазкур жараёнга доир саволлар билан тарих фанлари доктори, профессор Мирзоҳид Раҳимовга юзландик.\n🕔 15:48, 01.04.2021\nПайшанба, 01-Апрел 2021 2020 2019 2018 2017 2016\n21 19 18 17 16 15 14\nСайлов жараёнида 968 нафар халқаро кузатувчи қатнашади\nМарказий сайлов комиссиясининг навбатдаги йиғилишида Ўзбекистон Президенти сайловида хорижий давлатлар ва халқаро ташкилотлардан қатнашадиган кузатувчиларни аккредитация қилиш ҳамда оммавий ахборот воситалари вакилларини аккредитациядан ўтказиш масалалари кўриб чиқилди.\n✔ 5 🕔 10:45, 22.10.2021\nСоғлом экологик вазият табиатдаги муҳим мувозанатни таъминлайди\nБугунги кунда бутун дунёда биохилма-хиллик камайиб бораётгани олдимизда биологик хавфсизликни таъминлашдек муҳим вазифалар турганидан далолат беради. Шу сабабли Ўзбекистон Экологик партиясидан Ўзбекистон Республикаси Президентлигига номзод Нарзулло Обломуродовнинг сайловолди дастурида бу масалага алоҳида эътибор қаратилган.\n✔ 7 🕔 10:45, 22.10.2021\nКўҳна ва қадим Бухорода экотуризм ривожланади\nКўҳна ва қадим Бухоро тарихий обидалари, асрлар оша келаётган илмий салоҳияти, ҳунармандчилигию тадбиркорлиги билан етти иқлимда довруқ қозонган. Бу табаррук масканда машҳур алломалар мангу қўним топган, муқаддас етти пир зиёратгоҳини кўриш учун ҳар куни минглаб инсонлар Бухорога қадам қўяди.\n✔ 5 🕔 10:44, 22.10.2021\n✔ 3 🕔 10:43, 22.10.2021\nКатта ҳудуддаги улкан имкониятлар Навоийлик сайловчилар билан учрашув\nНавоий вилояти юртимизнинг энг ёш ва шу билан бирга катта майдонни эгаллаган ҳудуд ҳисобланади. Навоийликлар меҳнаткаш, ўз ишига ва касбига садоқатли, табиатни севадиган ҳамда фидойи халқ. Навоий шаҳри юртимиздаги энг озода ва тартибли шаҳарлардан бири, десак муболаға эмас.\n✔ 5 🕔 10:42, 22.10.2021


Абдулла Қаҳҳор. Даҳшат (ҳикоя) | www.ziyouz.uz\nБош саҳифа Ўзбек насри онлайн антологиясиАбдулла Қаҳҳор (1907-1968)Абдулла Қаҳҳор. Даҳшат (ҳикоя)\nАбдулла Қаҳҳор. Даҳшат (ҳикоя)\nХотин-қизларнинг бурун замонда кўрган кунини билмайсизлар, қизларим, айтган билан ишонмайсизлар!..\nЯқин икки ҳафтадан бери кўз очирмаётган кузак шамоли яйдоқ дарахтлар шохида чийиллайди, ғувиллайди; томларда вишиллайди, ёпиқ эшик ва дарчаларга бош уриб уф тортади.\nБундай кечаларда одамзод қўймижоз ғуж бўлиб ва ниманидир кутиб жимгина ўтиришни хоҳлаб қолади.\nОлимбек додхонинг саккиз хотини катта кундош Нодирмоҳбегимнинг уйига йиғилиб, сандал атрофида ўтиришар эди. Додхо ҳар кеча таровеҳ намозидан кейин ҳалқага қолар эди, бу кеча эрта қайтди. Ҳамма тўзиди: хотинлардан бири унинг салласини олди, бири чакмонига қўл узатди, бири маҳсисини тортгани чоғланди… Кундошларнинг энг кичиги — бу даргоҳга тушганига беш ойгина бўлган келинчак — ганжиравонлик Унсиной чилим солиб тутди. Додхо чилимни бир марта, лекин жуда қаттиқ тортди-ю, ясов тортиб турган хотинларига эътибор қилмай, тўрга ўтди ва дарчани жиндаккина қия қилиб, бир кўзи билан ташқарига қаради. Шамол гоҳ оч бўридай увиллар, гоҳ ўлим чангалига тушган мушукдай пихиллар, вағиллар, ҳеч нарса-ҳеч нарса кўринмас эди.\nДодхо дарчани зичлаб ёпиб, жойига ўтириб тасбеҳ ўгиришга киришди. Унинг бармоқлари тасбеҳ доналарини тез-тез ўтказаётган бўлса ҳам, қулоғи ғувиллаётган шамолда, хаёли гўристонда эди: «Ҳозир гўристон қанақа ваҳимали бўлса экан…»\nУзбек гўристони ўзи хунук, бунинг устига, гўристон ҳақида айтилмаган хунук гап, тўқилмаган ваҳимали миш-миш қолган эмас. Ҳақиқатан, бундай кечаларда гўристон эсига тушган ҳар қандай одам, айниқса, додхо сингари пайғамбар ёшидан ошиб, кафанлигини сандиққа солиб қўйган киши ўлишдан ҳам кўра гўристонда ётишини ўйлаганида тилигача совуқ тер чиқаради.\nДодхо бошидан гўристон хаёлини чиқариб ташлаш учун тасбеҳини қўйиб ундан-бундан гапирган бўлди, лекин ҳеч ким бу гапларга гап уламади.\nШамол бир хуруж қилганида ниманидир келтириб дарчага урди. У нарса дарчани тирмалаганича сидирилиб пастга тушиб кетди. Ҳамма ўтирган ерида гўё бир қарич чўккандай бўлди ва тин олмай бир-бирига қаради. Додхо хотинларига, улардан ҳам кўра ўзига таскин бериш учун ўрнидан туриб дарчанинг бир томонини очди. Дарчадан кирган шамол осма чироқни липиллатди, тебратди. Додхо пастга қаради ва суюниб кетгандай:\n— Бўйра, бўйра экан!— деди ва дарчани яна зич ёпиб жойигаўтирди.\nБўйра одатда тобутга солинадиган бўлганидан, додхонинг кўз оддига одамларнинг елкасида лапанглаб кетаётган тобутни келтирди. Тобут эса яна гўристонни эслатди, гўристон ҳақида болалигидан қулоғида қолиб келган ваҳимали гапларни, ҳодисаларни жонлантириб юборди. Додхо бу хаёлларни енгиш учун гўристон ваҳималаридан ўзи сўз очди ва икки оғиз гапининг бирида ўзининг довюраклигини хотинларига, улардан ҳам кўра ўзига писанда қила кетди.\nГапдан гап чиқиб, Нодирмоҳбегим бир воқеани айтиб берди.\n— Бола эдим. Раҳматли дадам гап ер эдилар. Бир меҳмонхона йигит… Мана шунақа шамол кечаси экан. «Ҳозир ким гўристонга бориб, Асқарпонсотнинг гўрига пичоқ санчиб\nкелади?» деган гап бўлипти. Шунда бир киши пичоғини қинидан суғуриб: «Мен санчиб келаман»,— депти, битта қўйдан гаров боғлашиб йўлга тушипти. Жўралари ҳали кутишар эмиш — йўқ, ҳали кутишар эмиш — йўқ; тонг отипти, уйида ҳам йўқ эмиш; гўристонга бориб қарашса, Асқарпонсотнинг гўри олдида ўлиб ётган эмиш! Бечора гўрга пичоқ санчганида этагини қўшиб санчган экан, қайтай деса этагидан биров тортгандай бўлган-да…\nҲамманинг эти живиллашиб кетди. Узоқ жимлиқдан кейин Унсин ёнида ўтирган кундошига шивирлаб:\n— Ўлсин, нокас одам экан, битта қўйни деб… Кошки арзийдиган нарса бўлса!.. — деди.\nБу гапни додхо эшитиб қолди. Унинг нафсонияти қўзғади. Додходай одам гўристон деганда тиззаси қалтираса, биров «оламга подшо қиламан» деган тақдирда ҳам бормаса, боролмаса-ю, бу қиз муштдай боши билан, «арзийдиган нарса бўлса мен бораман» деса!\nДодхо ғаши келиб, Унсинни масхара қилди:\n— Оббо, тегирмончининг қизи!.. Битта қўйни назарлари илмайди! Нечта қўй бўлса арзир эди? Сен ўзинг ўнта қўй берсам, пичоқ санчиб келасанми? Юзта қўй, давлатимнинг ярмини берсам борасанми?\nУнсиной бозвантидаги тангаларни ўйнаб:\n— Менга давлат керак эмас, давлат керак бўлса борар эдим, — деди.\nБу гап додхога тегиб кетди.\n— Нима керак?\nУнсин индамади. Додхонинг саволи жавобсиз қолиши мумкин эмас эди. Шунинг учун биттаси гуноҳ қилса, ҳаммаси баравар калтак ейдиган кундошлар Унсинни турткилашди:\n— Жавоб берсанг-чи!\n— Тилдан қолдингми?!\nЁнида ўтирган кундоши тирсаги билан биқинига икки-уч туртгандан кейин, Унсин бошини кўтариб, бало-қазодай тикилиб турган додхога бир кўз ташлади-ю, яна бошини эгиб, лекин дадил жавоб берди:\n— Жавоб берсангиз… Ганжиравонга кетсам… Битта гўрга битта пичоқ эмас, ўнта гўрга ўнта пичоқ санчиб келаман… — деди.\nУнинг мақсадини кундошлар дарров фаҳмлашди. Лекин додхо бундай гапни сира кутмагани учун янглиш тушунди.\n— Тағин нима қиласан Ганжиравонда, бориб келганингга икки ой ҳам бўлгани йўқ-ку!\nНодирмоҳбегим сандал ичидан оёғини узатиб Унсиннинг болдирини чимчилади, кўзи билан «хайрият, тушунмади, бас, гапирма», деб ишора қилди. Бироқ Унсин жонидан кечган кишининг шижоати билан додхога тик қаради.\n— Йўқ, мен буткул кетсам дейман, жавобимни берсангиз демоқчиман.\nГапни айтган Унсину, бошқалар ўтирган жойида ерга қапишиб кетди. Бироқ додхо, ҳамманинг кутганига қарши, қўлига қамчи олиб Унсинни «қаеринг қичиди»га солмади, аксинча, заҳарханда билан бўлса ҳам, мулойим гапирди:\n— Шунақами?.. Хўп, майли, айтганинг бўла қолсин, — деди ва бир оз ўйлаб туриб ғижинганини яширолмай илова қилди: — Лекин гўристонга пичоқ эмас, қумғон олиб борасан. Онҳазратим сағанаси олдида қумғон қайнатиб, битта чой дамлаб келасан, майлими?\n— Майли, майли! — деди Унсин кўзлари жавдираб, — лекин лафзингиздан қайтмасангиз…\nДодхонинг дами ичига тушиб кетди. Бир гадоваччанинг бу даргоҳдан кетишга ошиқиши унга ҳақорат бўлиб тушди. Энди Унсинни тилаб олиш учун бирон сўз айтишга ҳеч ким, ҳатто гўристондан унинг ўлиги келишига кўзи етиб, ичида фарёд чекаётган Нодирмоҳбегим ҳам журъат қилолмай қолди.\nДодхонинг оппоқ, узун соқоли, товуши титради.\n— Хўп, лафзимдан қайтмайман, мана хотиржам бўла қол: мен ҳозир сени бир талоқ қўйдим, қайтиб келганингдан кейин уч талоқсан! Бор, қумғонни кўтар!..\nУнсин додходан дарров юзини беркитганича чиқиб кетди. Нодирмоҳбегим, қўлидан бошқа иш келмагандан кейин, ҳеч бўлмаса Унсиннинг юрагига қувват бўладиган бир-икки оғиз сўз айтиш мақсадида кетидан чиқмоқчи бўлган эди, додхо хўмрайиб жойига ўтқазиб қўйди. Кундошлар битта-битта оёқ учида юриб чиқиб кетишди.\nУнсин уйига кирди, паранжи-чимматини ёпинди, қумғонга сув тўлдириб, чойнакка чой солди-ю, жўнади. Кўр ойдин. Осмоннинг чеккаси сариғ-кир увадага ўхшайди. Бу кир шуъла қўйнида паст-баланд уйлар, шамолда эгилаётган, тебранаётган дарахтлар қоп-қора қўринади. Пишқираётган шамол ҳар хуруж қилганида Унсинни тентиратар, талай жойга суриб ташлар эди. Унсин паранжи-чимматини юмалоқлаб қўлига олганидан кейин йўл юриш осонроқ бўлди.\nГўристон тўғрисида додхо нималар эшитган бўлса, Унсин ҳам шуни эшитган, шамол кечаси гўристон додхо хаёлида қандоқ даҳшатли бўлса, унинг хаёлида ҳам шундай даҳшатли, лекин шундоқ бўлса ҳам, тириклар гўристони бўлган бу даргоҳнинг даҳшати олдида ўликлар гўристонининг даҳшати унга даҳшат кўринмас, бундан ташқари, эртагаёқ Ганжиравонга жўнаш, ота-онасини, дугоналарини кўриш умиди унинг бошига бошқа ҳеч қандай фикр-хаёлни йўлатмас эди.\nУнсин худди дадасидан катта ҳайитлик олиб бозорбошига кетаётган ёш боладай чопқиллаб, қаршисидан эсаётган шамолга сўз бермай, баъзан ирғишлаб борар эди; бироқ гўристон кўчасига бурилиб, салобат билан тебранаётган қоп-қора кекса чинор остида оқаришиб турган сағаналарни, белгисиз зулматни кўрганида юраги увишди-ю, зовур кўпригидан ўтиб, икки қадам қўйганича тўхтаб қолди. Даҳшат унинг юрагига рахна солди: Ганжиравон, ота-онаси, дугоналари хаёлидан кўтарилиб, кўз олдига оппоқ кафанга ўралиб сағана ва гўрлар атрофида елиб юрган арвоҳлар келди. Унинг эти живирлашиб, сочи бошидаги рўмолини бир қарич кўтаргандай бўлди. Унсин беихтиёр бир қадам орқага чекинди, лекин шу ондаёқ худди ўликдан қўрқмаслигини бировга писанда қилаётгандай, бақириб: «Ўликнинг жони йўқ! Ўликнинг жони йўқ!» — деб олға интилди, шу югурганича чинор остидаги Онҳазратим сағанаси олдида тўхтади; чойнак билан қумғонни оёғи остига қўйди, паранжи-чимматни бир чеккага ташлади, ичида: «Кўпи кетиб ози қолди», деб суюнди. Бироқ унинг суюнгани беҳуда эди: ҳамма нарсани олипти-ю, энг зарури — ўтин эсидан чиқипти! Ҳар сағанадан бир қўл, ҳар гўрдан бир товуш чиқишини кутиб ўтин қидириш ваҳимаси унинг юрагига яна рахна сола бошлади. Унсин ўзига-ўзи баланд товуш билан яна: «Ўликнинг жони йўқ!»- деб, ҳозир дилига битта одамчалик қувват бўлаётган бу гапни оғзидан қўймай, сағана ва гўрларни оралаб ўтин қидирди; пайпасланиб, қўлига илинган нарсани этагига солди, қамиш синдирди, янтоқ, гиёҳ юлди, қўллари қонаб кетганини ҳам пайқамай, топган-тутганини келтириб ўт ёқди. Ўт чирсиллаб-чирсиллиб бирпасда гуркиради, шамолда тўлғанаётган тутун аралаш аланганинг қизғиш шуъласидан қоронғилик липиллаб, узоқ-яқинда дўплайиб турган гўрлар, худди биров тупроқни кўтариб чиқаётгандай ҳаракатга келди.\nУнсин яна ўтин қидирди, лекин ҳар сафар ўтин қалаганида аланганинг гуркираши, чирсиллаши мудраб ётган арвоҳларни уйғотиб юборишидан қўрққандек, унинг устига ўзини ташлагудай бўлар эди.\nНиҳоят, қумғон қайнади. Унсин наридан-бери чой дамлади, қуруқ янтоқ ва қамишларга ўт кетмасин учун ўтни тепкилаб ўчирди; ўнг қўлида чойнак ва чап қўлида қумғон, ўтнинг шуъласидан кўзи ҳануз қамашиб борар экан, бир жойда ер ўпирилиб, чап оёғи тақимигача ботиб кетди ва оёғининг учи юмшоқ бир нарсага теккандай бўлди. Унсин бояги гапни дуодай тез-тез қайтариб, қўрқувни ўзига йўлатмаётган бўлса ҳам, кўнглига «ўликнинг қорнимикин» деган гаплар келди-ю, юраги орзиқиб, оёғини дарров суғуриб олди ва чуқурда қолган бир пой кавушини олгани юрак қилолмай маҳсичан кетаверди. Унсин бир неча қадам босганидан кейин паранжи-чиммати сағананинг олдида қолганини эслаб тўхтади, лекин қайтиб боргани ботинолмади, ҳозир қайтиш эмас, қайрилиб қарагани ҳам юраги дов бермас, назарида ҳамма ўликлар сағаналардан, гўрлардан бошини чиқариб, кетидан қараб тургандай эди. Унсин нима қилишини билмай туриб қолди. Шу аснода каттакон бир сағананинг ичиданми, нарёғиданми аллақанақа бир товуш эшитилди-ю, хаял ўтмай нимадир келиб Унсиннинг елкасига миниб олди, афтидан, бўғмоқчи бўлиб қўл узатди. Унсин кўкрагига ниҳоятда оғир бир нарса билан урилгандай кўнгли озиб тентираб кетди-ю, йиқилмади, лекин оёқ узра туриб ҳушидан кетди; орадан қанча вақт ўтганини билмади, кўзини очиб қараса жонвор елкасидан тушипти, эмаклаб бояги сағананинг орқасига ўтиб кетди. Унсин қўрқувдан телба бир аҳволда бўлса ҳам фаҳмлади: маймун! Додхонинг маймуни! Маймунни додхонинг ўзи олиб келмагандир, бировдан бериб юборган! Дунёда додходай бераҳм одам яна бор эканми!\nУнсин елкасига маймун минган дакиқада нақадар қўрққан бўлса, ҳозир шу қадар тинчиди, хотиржам бўлди: демак, қандоқ бераҳм бўлса ҳам шу атрофда одам бор!\nУнсин гўристоқдан чиқиб, катта йўлга тушиб олди, ярим йўлга борганида чап қўлига қаттиқ оғриқ кирганини сезди. Оғриқ қумғонни эслатди. Чап қўлида қумғон бор эди, қани? Унсин бир тўхтади-ю, чойнакни иккала қўли билан бағрига босиб, дармони етгунча жадаллади. Тушида югургандай унинг йўли кўпаймас, икки оёғи гавдасидан кейинда қолар, қўлидаги чойнак тобора оғирлашиб борар эди.\nУнсин Нодирмоҳбегимнинг оғир эшигини зўрға очди, остонадан ўтиб, бир неча қадам босганидан кейин ҳолдан тойиб чўккалади ва не машаққат билан интилиб, жўмрагидан чой оқиб буғланаётган чойнакни сандалнинг бир чеккасига қўйди, умрлик орзуси ушалгандай, ҳордиғи чиқиб, ўзини ерга ташлади. Сандалда ўтириб пинакка кетган додхо уйғониб тамшанди, бошини кўтариб Унсинни кўрди-ю, «жон бераётипти» деб ўйлади шекилли, кўзлари олайди, ундан кўзини олмай секин ўрнидан турди, худди ўлим хавфидан қочгандай, бир ирғиб сандалдан ошди-да, ўзини эшикка урди…\nУнсин ҳушдан кетган экан, бир вақг кўзини очиб қараса, сандалнинг четида чалқанча ётибди, тепасида Нодирмоҳбегим йиғлаб ўтирипти. Унинг ўнг кўзи моматалоқ бўлиб шишиб кетган, оқ дока рўмолининг у ер-бу ерига қон теккан экан. Унсин Нодирмоҳбегимга кўзи тушган замони ундан додхонинг лафзи лафзми эканини сўрамоқчи бўлган эди, унинг аҳволини кўриб, эшитилар-ешитилмас:\n— Сизга нима бўлди?— деди.\nНодирмоҳбегим Унсиннинг ёш жонига раҳм қилишини, уни қайтаришни сўраб додхога ёлворганида додхо уни тутиб олиб хўп урган эди. Нодирмоҳбегим Унсиннинг саволига жавоб бермади, товуш чиқармай яна ҳам қаттиқроқ йиғлаб, унинг бошини силади, юзини юзига қўйди; сўнг, ўша чоғи одам юбориб гўристондан олдирган икки чимдим тупроқни ярим пиёла сувга чайиб Унсинга тутди.\n— Ич, жигарим, қўрққансан… Гўристонда қўрққанга гўристоннинг тупроғи даво бўлади.\nУнсин пиёладаги лойқа сувни дарров ичди ва хийла енгил тортгандай бўлди.\n— Мендан қайтмаса худодан қайтсин… Ота-онам боришимни ҳарна эртароқ эшитса, ҳарна эртароқ суюнса…\nНодирмоҳбегим яна калтакланишидан ҳайиқмай, Ганжиравонга бир хизматкорини юборди.\nБироқ Унсин пешингача етмади — узилди.\nШом қоронғисида унинг жасадини қизил кўрпага ўраб аравага солишди. Шамол ҳамон гувиллар, яйдоқ дарахтларнинг шохида чийиллар, ғувиллар эди.\nДарвозадан бошида паранжи ва қўлида оқ тугунча Нодирмоҳбегим чиқди. У дарвозага юзини ўгириб чўнқайди, икки қўлини фотиҳага очиб, бир нималар деди. Додхонинг ўзи билан бирга бу даргоҳни ернинг қаърига юборгандай иккала муштини уч марта ерга қадади; кейин «бу даргоҳни энди елкамнинг чуқури кўрсин» дегандай бир ҳаракат билан кескин бурилиб аравага чиқди, марҳуманинг бош томонига ўтирди.\nАрава жўнади, шаҳар қўрғонидан чиққанда кундузи Нодирмоҳбегим юборган хизматкор Ганжиравондан қайтиб келмоқда эди.\nUshbu hikoyani MP3 formatda tinglang\n← Аввалги Аввалги Абдулла Қаҳҳор. Бемор (ҳикоя)\nКейинги → Кейинги: Абдулла Қаҳҳор. Думли одамлар (ҳикоя)


"Ман Сити" январда Мессига бошланғич таклиф бериши мумкин / Olamsport.com\n03 ноя 17:13\n"Ман Сити" январда Мессига бошланғич таклиф бериши мумкин\n"Манчестер Сити" "Барселона" форварди Лионель Месси билан январда бошланғич таклиф бўйича келишувга эришиши мумкин.\nҚайд этиш керакки, аргентиналик футболчи Каталония клуби билан мавсум сўнггига қадар ўз келажагини муҳокама қилмоқчи эмас. Ҳужумчининг "Барса" билан тузган шартномаси 2021 йилнинг июнига қадар мўлжалланган.\n"Барселона" президентлиги учун сайловлар мартга белгиланган, шундан сўнг янги раҳбарият Месси билан ҳозирги шартномани узайтириш учун ишга киришиши мумкин. Аммо, "Ман Сити" қатори бошқа клублар ҳам ўйинчи билан шахсий шартномани келишиб олишлари мумкин.\nОлдинроқ, "Манчестер Сити" операцион директори Омар Беррада агар Месси "кўк-анорранглилар" сафидан кетадиган бўлса, клуб у билан шартнома имзолаш вариантини ўрганишини маълум қилганди.\nПСЖ Мессини Мбаппега ўринбосар сифатида кўрмоқда 0


Ўзбекистонликлар YouTubeда кунига ўртача қанча видео кўриши маълум бўлди\n1 Апр 2020 Қумқўрғонликларнинг хайрли ташаббуси\n1 Апр 2020 Қўшничилик синовли кунда билинади\n1 Апр 2020 Афғонистонга инсонпарварлик ёрдами жўнатилди\n22 Фев 2020 904\nYouTube видеохостингида Ўзбекистон аҳолиси ҳар ой 100 миллион мартадан ортиқ кўришларни амалга оширади. Бу ҳақда YouTubeнинг Марказий Осиёдаги расмий ҳамкори Genesis YouTube Central Asia раҳбари Самсон Безмятежний маълум қилди, деб хабар беради Спот.\n“Ўзбекистоннинг ўзида фойдаланувчилар сони у қадар кўп эмас — 25 фоиз, бу эса ойига 25 миллион марта кўриш демакдир”, — дейди Безмятежний.\nЎртача статистикага кўра, ўзбекистонлик фойдаланувчи кунига бешта ролик кўради. Давомийлиги — кунига 20 дақиқа. Фойдаланувчиларнинг асосий қисмини (70 фоиз) эркаклар ташкил этади. Ўзбекистон фуқаролари асосан мобил қурилмалардан (72 фоиз) киради, иккинчи ўринда — компютерлар туради (24 фоиз).\nТаққослаш учун, Қозоғистонда иккинчи ўринда Смарт ТВ туради (20 фоиз — ойига 2,5 миллион одам). Қозоғистонликлар учун YouTube стандарт телевидениенинг ўрнини эгаллаган.\nАфғонистонга инсонпарварлик ёрдами жўнатилди\nЎзбекистон Республикаси Президенти Шавкат Мирзиёевнинг топшириғига мувофиқ, 1 а…\nЎзбекистон Республикаси Президенти Шавкат Мирзиёевнинг топшириғига мувофиқ, кор…\nЯна бир хушхабар. Бугун коронавирус инфекциясига чалинган беморлардан яна тўрт …\n2 Мар 2020 4607\n4 Мар 2020 4312\n7 Мар 2020 4058\n7 Мар 2020 3830\n5 Мар 2020 3593\n8 Мар 2020 3070\n7 Мар 2020 2551\n5 Мар 2020 2508\n6 Мар 2020 2213\n4 Мар 2020 1906\n2 Мар 2020 1854\n10 Мар 2020 1806\n10 Мар 2020 1708\n16 Мар 2020 1625


Жанубий Кореяда ҳалол туризм ривожланмоқда\nЖанубий Корея ҳукумати мусулмон туризмига эътибор қаратиб, ҳалол дам олишни танлаганларни мамлакатга ташриф буюришларига жалб қилишга интилмоқда. Корея туризмни ривожлантириш миллий ташкилоти сайёҳлик йўналишларини тарғиб қилиш доирасида мусулмонларнинг ушбу Осиё мамлакатида дам олиш имкониятларини намойиш этувчи бир қатор видеороликларни чиқарди.\nIslamisemya.com маълумотлари бўйича, жумладан, видеороликлар Жанубий Кореянинг ҳалол ресторанлар ҳафталигига бағишланган бўлиб, кейинги душанбадан бошлаб Youtube даги Korea Tourism Organization каналида "ҳалол ТВ" эфирга чиқа бошлайди.\n2 ҳафта ичида канал мусулмонлар бу мамлакатда қандай ҳалол корейс таомларидан таътиб кўришлари мумкинлигини кўрсатади. Кореянинг "энг яхши ошпаз" reality-шоуси ғолиби Чои Гванг-хо ҳалол пазандачилик шоусининг олиб борувчиси бўлади.\nШоунинг яна бир эпизодида мусулмон муҳожирлар томошабинларни мамлакатдаги энг яхши ҳалол ресторан ва кафелар билан таништиради.\nДругие материалы в этой категории: « Кавказ мусулмонлар идораси раҳбари Нобель мукофотига номзоди қўйилди\tМуслима аёлнинг илмий ишлари халқаро эътирофга сазовор бўлди »


Наманган вилоятининг Норин тумани маркази Ҳаққулобод шаҳридаги баъзи хонадонларда қуриб ётган мевали дарахтлар ва қамишзорга айланган томорқаларга кўзингиз тушади. Аҳоли истиқомат қилувчи уйлар остидан сизиб чиқаётган сув ҳовлига ўтиб, катта-кичик кўлмаклар ҳосил қилган. Хонадонларни эса зах босган.\nНорин тумани “Иссиқлик манбаи” корхонаси ишчиларидан бирининг айтишича, сув ости суви кўтарилиши оқибатида корхонага қарашли қозонхоналар биноларининг деворлари шўрлаб кетган. Қишга тайёргарлик юзасидан текширув ўтказишга келган мутасаддилар аҳволни кўриб, нима қилишни билмай, таажжубланиб қайтиб кетади.\nҲаққулободликларнинг таъкидлашича, зах босгани сабабли кишилар ўртасида диабет, сариқ касали ва бошқа хасталиклар кўпайган. Лекин маъмурлар мавжуд аҳволни яхшилашга ҳаракат қилаётгани йўқ.\nҲаққулободда истиқомат қилувчи иқтисодчи олим, иқтисод фанлари номзоди Расул Абдумажидовнинг билдиришича, шаҳар қамишзор ўрнида барпо этилган бўлиб, шўролар даврида бу ерда бир неча дренажлар бўлган. Улар ёрдамида сув ости суви тортиб олиниб, зовурларга оқизилган. Мустақиллик даврига келиб дренажлар эскириб, ишдан чиққан, зовурлар эса кўмиб юборилган. Айни пайтда сув ости сувларининг кўтарилиб бораётгани шуларнинг оқибатидир.\nОлимнинг эътирофича, маъмурларнинг масъулиятсизлиги туфайли туманда сўнгги 12 йил давомида сув ости сувлари 2,5 метр кўтарилган. Бунинг натижасида 7,5 минг хонадон сувга тўлган. 873 хонадон тумандан кўчиб кетишга мажбур бўлган.\nНорин тумани ҳокими Садриддин Отамирзаевнинг маълум қилишича, мазкур муаммони ҳал қилиш жорий йил режасига киритилган. Шу мақсадда янги техника воситалари ҳам келтирилган.


1979 йили авиаҳалокатда ҳаётдан кўз юмган «Пахтакор» футболчиларининг хотирасига бағишланган тадбирлар бу йил ўтказилмайди.\n«Пахтакор» клуби матбуот хизмати хабарига кўра, ҳар йили 11 август куни анъанавий тарзда ташкил қилинадиган футболчиларни ёдга олиш маросими коронавирус пандемияси билан боғлиқ карантин туфайли қолдирилади.\n«Карантин қоидаларига кўра, одамлар кўп тўпланадиган оммавий тадбирларни ўтказиш тақиқланган. 11 август куни доимий равишда «Пахтакор» стадиони ва «Боткин» қабристонида ўтказиб келинган расмий тадбирлар бекор қилинади», - дейилади хабарда.\n1979 йилнинг 11 август куни Тошкент – Гурьев – Донецк - Минск рейсида парвоз қилаётган ТУ-134 самолёти Челябинск - Кишинёв рейси орқали учиб кетаётган самолёт билан тўқнашиб кетган эди. Фожиа ердан 8400 метр баландликда юз берди ва самолётлар бортида бўлган 178 киши, жумладан, «Пахтакор»нинг 17 нафар аъзоси ҳалок бўлганди.


Коронавирус Қозоғистонда: бир суткада 683 янги ҳолат ва еттита ўлим\nҚозоғистонда кунига 645 та COVID-19 инфекцияси ва 38 та — «пневмония» қайд этилди, ўлимлар — 7 та.\nҚозоғистонда коронавирус инфекциясининг лаборатория томонидан тасдиқланган ҳолатлари сони, расмий маълумотларга кўра, 3 январь куни эрталаб ҳолатига кўра 157 579 та. Бутун пандемия давомида 13 мартдан бошлаб мамлакатда ушбу инфекциядан 2 336 киши вафот этди, ўтган кун давомида етти беморнинг ўлим қайд этилди.\nСоғлиқни сақлаш вазирлиги 1 августдан бошлаб «COVID-19 белгиларига эга пневмония» ва ундан вафот этганлар (аломатлари бир хил бўлган, аммо салбий ПЗР тести бўлганлар) бўйича статистик маълумотларни олиб бормоқда. Ушбу санага қадар касалликнинг ҳолатлари маълумотлар базасида акс эттирилмаган эди. Шу вақт ичида 45 984 киши «пневмония» билан касалланган, ўлимлар — 509, охирги кунда битта ўлим қайд этилган.\nБугунги кунга келиб, даволанаётган беморларнинг умумий сони 22 710 кишини ташкил этади, шулардан 10 минг 533 нафари ПЗР текшируви билан тасдиқланган. 288 беморнинг аҳволи оғир, ўта оғир аҳволда — 49 бемор, ИВЛ аппаратига уланганлар — 41 бемор.


Норматив-ҳуқуқий ҳужжатлар лойиҳалари муҳокамаси порталида "Электрон рақамли имзо тўғрисида"ги қонуннинг янги таҳрири эълон қилинди.\nҚонуннинг асосий мақсади электрон рақамли имзодан фойдаланиш соҳасидаги муносабатларни тартибга солишдан иборат.\nЭлектрон ҳужжатдаги электрон рақамли имзо айни бир вақтнинг ўзида қуйидаги шартларга риоя этилган тақдирда қоғоз ҳужжатга ўзи қўлда қўйган имзо ва муҳр билан тасдиқлангани билан бир хил аҳамиятга эгадир:\nэлектрон рақамли имзо ҳақиқийлиги тасдиқланган бўлса;\nэлектрон рақамли имзо ҳақиқийлиги тасдиқланган пайтда ёки имзолаш пайтини белгиловчи далиллар бўлганда электрон ҳужжат имзоланаётган пайтда электрон рақамли имзо калити сертификати амал қилиб турган бўлса;\nэлектрон рақамли имзодан электрон рақамли имзо калити сертификатида кўрсатилган мақсадларда фойдаланилаётган бўлса.\nЭлектрон рақамли имзо воситалари электрон ҳужжатда электрон рақамли имзо яратилиши, электрон рақамли имзо ҳақиқийлиги тасдиқланиши, электрон рақамли имзо ёпиқ ва очиқ калитлари яратилишини таъминлайдиган барча техникавий ва дастурий воситалар мажмуидан иборат.\nИхтиёридаги мавжуд маълумотларни алмашиш мақсадида давлат органлари ўртасидаги идоралараро электрон алоқалар, шунингдек, давлат органларига юклатилган вазифаларни бажаришда идоравий тизимлардаги иш миллий электрон рақамли имзо воситаларидан фойдаланган ҳолда амалга оширилади.\nДавлат хизматлари кўрсатилишида халқаро электрон рақамли имзо воситаларидан фойдаланишга йўл қўйилади.\nЭлектрон рақамли имзо воситаларидан эгаси шахсини ҳамда Ўзбекистон фуқаролигини тасдиқлайдиган ҳужжатларда фойдаланиш мумкин.\nЭлектрон рақамли имзодан фойдаланиш соҳасини давлат томонидан тартибга солишни Вазирлар Маҳкамаси ва у махсус ваколат берган орган - Ахборот технологиялари ва коммуникацияларини ривожлантириш вазирлиги амалга оширади.\nэлектрон рақамли имзодан фойдаланиш соҳасида ягона давлат сиёсатини амалга оширади;\nэлектрон рақамли имзодан фойдаланиш соҳасида давлат ва бошқа дастурларни тасдиқлайди ва улар амалга оширилиши устидан назорат қилади;\nэлектрон рақамли имзодан фойдаланиш соҳасида норматив-ҳуқуқий ҳужжатларни қабул қилади;\nишончли учинчи томон фаолият кўрсатиш тартибини белгилайди.\nВазирлар Маҳкамаси қонун ҳужжатларига мувофиқ бошқа ваколатларни ҳам амалга ошириши мумкин.


«Спутник V» билан эмланганларнинг атиги 31 фоизида антитаначаларнинг етарли даражаси сақланиб қолган\nThe Lancet илмий журналида аргентиналик олимларнинг тадқиқотлари натижалари эълон қилинди, дея хабар бермоқда Daily Afisha.\nМаълум қилинишича, тадқиқот доирасида олимлар Россиянинг «Спутник V» вакцинаси билан коронавирусга қарши эмланган Тукуман шаҳри аҳолисини кузатганлар.\nТадқиқотда кўнгилли равишда иштирок этган 602 киши «Спутник V» билан эмланган. Вирусга антитаначалар биринчи дозадан кейин кўнгилли эмланганларнинг 48 фоизида, иккинчи дозадан кейин эса 97,6 фоизида аниқланган.\nИкки ойдан кейин антитаначалар даражаси пасайишни бошлаган, бироқ 94 фоизида эмлашдан кейин уч ойгача сақланиб қолган. Олти ой ўтгач, кўнгилли эмланганларнинг атиги 31 фоизида COVID-19 га иммун жавоб бериш учун етарли миқдорда антитаначалар сақланиб қолганлиги аниқланди.\nКиритилди: 12:32 26.11.2021. Ўқилди: 935 марта. Фикрлар сони: 1 та.\nКим нима деса десин россияни вакциналари N1 гапимга жавоб бари американи иши\nНукус-Қўнғирот йўлида 3 нафар ИИВ ходими фалокатга учр...


Люк Шоу: Ўзимизга бўлган ишонч ҳеч қачон ҳозиргидек юқори бўлмаган\nМақола нашр қилинди 08.07.2020\nЛюк Шоу жамоадаги футболчиларнинг кайфияти ва клубдаги ички муҳит ҳақида гапирди.\n«Сўнгги йилларда ўйинимиз ва натижаларимиз яхши бўлмади. Аввалги йилларда ўйинимиз ҳозиргидек чиқмаганди. Бугунга келиб жуда кўп нарса ижобий томонга ўзгарди. Ўзимизга бўлган ишонч ҳеч қачон ҳозиргидек юқори бўлмаган. Машғулотда ҳам, ўйинда ҳам ҳамма футболчилар катта ишонч билан ҳаракат қилишмоқда. 2014 йил клубга келган бўлсам бугунгидек бахтиёр, ўзимизга бўлган ишонч ҳозиргидек юқори бўлмаганди.\nБурилиш нуқтаси? Менимча, сафарда «Борнмут»га учраган мағлубиятимиз (1:0) бўлди. Ўшанда керакли ўйин ва натижага эриша олмагандик. Бош мураббий катта ҳажмдаги ишларни бажарди. Бруно Фернандеш сафга қўшилгач, қолаверса жароҳат олганлар таркибга қайтгач, жамоа ўзига ишона бошлади.\nМашғулотларимиз қувноқ, яхши кайфиятда ўтмоқда. Ҳар бир ўйин ва машғулотларда жамоа завқланиб ҳаракат қилаётгани сезилаяпти. Фикримча, муваффақиятли жамоага айланиш учун бу муҳим эди. Барчамиз мақсадимиз сари бирга ҳаракат қилаяпмиз, ўйлайманки мавсум охирида ниятимизга етамиз», — дея Люк Шоунинг сўзларини келтирмоқда MEN.\nМаълумот учун, «МЮ» сўнгги учрашувда «Борнмут» устидан 5:2 ҳисобида зафар қучиб, мағлубиятсиз ўйинлари сериясини 16та ўйинга етказди.\nСульшер: Матич қолганидан хурсандман\nПетер Шмейхелни ортда қолдирган Де Хеа\nПогба яна «Реал» нишонида\n«Юнайтед» Погбанинг маошини оширишга тайёр\n«Боруссия» ультиматум қўйди!?\nМатич янги шартнома имзолади!


Смарт касса – ривожланиш учун энг тўғри танлов\nҲеч бир янги тизим жамият токи унга мослашиб олмагунга қадар қийинчиликлардан холи бўлган эмас. Айниқса, у ривожланишни ортга сурадиган хуфиёна иқтисодиёт, коррупция, қоғозбозлик каби иллатларни камайтиришдек катта мақсадларни кўзлаган бўлса, натижага эришиш учун кўп меҳнат ва албатта, вақт талаб этилиши тайин.\nМаълумки, жорий йил бошидан савдо ва хизмат кўрсатиш соҳасидаги ҳисоб-китоблар жараёнига онлайн назорат-касса машиналари ва виртуал кассалар босқичма-босқич татбиқ этилмоқда. Аммо айрим тадбиркорлик субъектларини ҳамон кўпгина саволлар қизиқтираётгани, ўйлантираётгани табиий. Чунки жараён тубдан ўзгармоқда. Назорат-касса дафтарини юритиш, ҳар бир назорат-касса машинаси бўйича кунлик ҳисоботни чиқариб олиш каби ортиқча вақт ва меҳнат талаб этадиган мажбуриятлар энди йўқ. Сотувлар тарихини яратиш, кассир-ходимларни назорат қилиш сингари юмушларни ҳам онлайн назорат-касса машиналари ёки виртуал кассалар бажаряпти.\nБундай қулайлик ва афзалликлар самараси алкоголь ва тамаки маҳсулотлари, дори-дармон, автомобилларга бензин, дизель ёқилғиси ва газ ёқилғиси савдоси билан шуғулланувчи тадбиркорлик субъектлари фаолиятида янада яққол сезилаётгани аниқ. Негаки, улар 2020 йил 1 январдан смарт кассалардан фойдаланишни бошлаб берди.\nФискал маълумотлар оператори – Давлат солиқ қўмитаси ҳузуридаги “Янги технологиялар” илмий-ахборот марказига бугунги кунгача 22 600 та смарт кассалардан 4 млн.дан ортиқ чекларда 1 трлн. 229 млрд. сўм пул маблағлари қайд қилинганлиги тўғрисида маълумотлар келиб тушди.\nОнлайн-НКМ ёки виртуал кассаларни қўллаш бўйича рақамлар сони ва қамрови янада ортадиган фурсатлар тобора яқинлашмоқда. Сабаби, қонунчиликка кўра, ўтган йил якунлари бўйича йиллик тушуми беш миллиард сўмдан ошган тадбиркорлик субъектлари шу йилнинг 1 августгача мазкур янги тизимга ўтади.\n2021 йил 1 январдан эса йил якунлари бўйича йиллик тушуми юз миллион сўмдан ошган тадбиркорлик субъектлари фаолиятига жорий этилади. Қолган барча тадбиркорлик субъектлари учун бу муддат 2022 йил 1 январь этиб белгиланган.\nЖорий йилда смарт кассалардан фойдаланишга ўтган тадбиркорлик субъектлари учун уни харид қилиш ва ўрнатиш билан боғлиқ харажатлар суммасини кейинги солиқ тўлови ҳисобидан камайтириш ҳуқуқи берилди. Бунда камайтириш миқдори базавий ҳисоблаш миқдорининг 10 бараваридан ошмаслиги керак. Мазкур имтиёз фақат 2021 йил 1 январгача амал қилади. Шунингдек, Давлат солиқ қўмитаси томонидан “Виртуал касса”нинг базавий қисми бепул тақдим этилади. Бошқача айтганда, савдо ва хизмат кўрсатиш шохобчаларига онлайн назорат-касса машинаси ёки виртуал касса ўрнатиш тадбиркор учун ортиқча харажат эмас, ҳар томонлама фойда.\nҲозирда 5 турдаги онлайн-НКМ, 6 турдаги виртуал кассалар ва 10 та ТХКМ Давлат реестрига киритилди. Уларнинг тўлиқ рўйхати Давлат солиқ қўмитасининг soliq.uz расмий сайти ҳамда “Янги технологиялар” илмий-ахборот марказининг ofd.uz сайтида жойлаштирилган. Ҳар бир модель ва версия ўзига хос афзалликларга эга. Жумладан, бухгалтерлик дастурлари билан ўзаро алоқаси, мавжуд ва реализация қилинган товарлар ҳисобининг автоматлаштирилиш даражаси билан бир-биридан фарқланади. Тадбиркорлик субъектлари мана шу жиҳатларга эътибор қаратган ҳолда ўз хоҳишларига кўра, улардан исталган бирини сотиб олиши мумкин.\nОнлайн назорат-касса машиналари, виртуал кассалар ва\nфискал модулларни жорий қилиш бўлими мутахассиси.\nҚуйидаги маълумотлар онлайн назорат-касса машиналари танловини янада осонлаштиради.\nДавлат реестрига киритилган онлайн-НКМнинг таққослама жадвали


Ўзбекистон давлатга ғаллани мажбурий сотиш режасини 25 фоизга қисқартирди — Review.uz\nБарча ғалла етиштирувчилар учун давлат буюртмаси камайтирилади. 2020 йил ҳосилидан бошлаб давлат томонидан дон етиштириш режасини белгилаш амалиёти тўлиқ бекор қилинади.\nЎзбекистон Республикаси Президентининг 2019 йил 23 октябрдаги “Ўзбекистон Республикаси қишлоқ хўжалигини ривожлантиришнинг 2020-2030 йилларга мўлжалланган стратегиясини тасдиқлаш тўғрисида”ги ПФ-5853-сон Фармони ижросини таъминлаш, бошоқли дон етиштириш, харид қилиш ва сотишга бозор тамойилларини кенг жорий этиш, қишлоқ хўжалигида меҳнат унумдорлигини оширишга қаратилган қулай агробизнес муҳитини яратиш орқали ғалла етиштиришда давлат буюртмасидан воз кечиш мақсадида Ўзбекистон Президентининг "Ғалла етиштириш, харид қилиш ва сотишга бозор тамойилларини кенг жорий этиш чора-тадбирлари тўғрисида"ги қарори қабул қилинди.\nҚарорга кўра: биринчидан, 2020 йил ҳосили учун барча ғалла етиштирувчилар учун давлат бюртмаси ўртача 25 фоизгача камайтирилган ҳолда 2 млн 265 минг тн қилиб белгилаш таклиф қилинмоқда.\n2020 йил ҳосилидан бошлаб давлат томонидан дон етиштириш режасини белгилаш амалиёти тўлиқ бекор қилинади.\nТегишли вазирлик ва идоралар бир ой муддатда 2020 йилда ички бозорда дон нархлари барқарорлигини таъминлаш учун сотиб олинадиган ғалланинг ҳудудлар кесимидаги тақсимотини ва сақлашга талабгор корхоналарнинг рўйхатини шакллантиради.\nдон нархлари барқарорлигини таъминлаш тадбирларини амалга ошириш учун зарур миқдордаги ғалла фьючерс, форвард шартномалари асосида ёки биржа савдолари орқали эркин нархларда харид қилинади;\nа) фермер хўжаликлари, ғаллачилик кластерлари ва Уруғчиликни ривожлантириш маркази таркибидаги элита уруғчилик хўжаликларининг ғалла етиштириш харажатларини молиялаштириш учун тижорат банклари томонидан Жамғарма маблағлари ҳисобидан 12 ой муддатгача ғалла умумий қийматининг 40 фоизигача бўлган миқдорда молиялаштирилганда йиллик 10%, 50 фоизигача бўлган миқдорда молиялаштирилганда йиллик 12 % ставкадан (шундан банк маржаси 2 %) ошмаган миқдорда кредитлар ажратилади.\nб) донни қайта ишловчи корхоналар ҳамда донни қайта ишлаш қувватига эга бўлган ғаллачилик кластерлари томонидан ғаллани харид қилиш учун тижорат банклари томонидан 12 ой муддатгача 50 млрд. сўмгача миқдорда тижорат кредитлари ажратилади.\nмиллий валютада ажратиладиган тижорат кредитлари бўйича фоиз ставкасининг Марказий банкнинг асосий ставкасидан ошадиган, лекин 10% пунктидан кўп бўлмаган қисмига;\nхорижий валютада ажратиладиган кредитлар бўйича тижорат банклари томонидан белгиланган фоиз ставкасининг 30 фоизигача, лекин 3 % пунктидан кўп бўлмаган қисмига Тадбиркорлик фаолиятини қўллаб- қувватлаш давлат жамғармаси ҳисобидан компенсация берилади;\n“Омборхона гувоҳномаси” ва “Аграр гувоҳномаси” каби молиявий ҳужжатлардан фойдаланишни амалиётга киритишнинг ҳуқуқий асослари яратилади.\nБиржа нархлари кескин ўзгарганда, яъни узлуксиз 3 иш куни мобайнида 20 % ва ундан ортиқ миқдорда ошган ёки пасайган ҳолларда Жамғармага тасдиқланган графикка ўзгартириш киритиш ҳуқуқи берилади.\nБешинчидан, Вазирлар Маҳкамасига “Ўздонмаҳсулот” АК тизимига кирувчи дон корхоналарини 2020-2021 йилларда босқичма-босқич хусусий секторга сотиш\nчора-тадбирларини белгилаш топширилмоқда.\nғалла ўрим - йиғим даврида ички бозорда шаклланган нархлардан келиб чиқиб, харид қилинадиган буғдой нархини ҳамда харид қилинадиган буғдой ҳажмини белгилайди;


Ногирон йигитга турмушга чиқаётган қизни тўй кунида катта совға қарши олди\n19:37 / 18.03.2016\nТўй куни ёшларнинг ҳаёти мутлақо кескин томонга ўзгарди.\nКуёв бир неча йиллар аввал автоҳалокатга учраган эди. У ўз никоҳ оқшомигача аҳволи яхшиланишига умид қилган эди. Бироқ, бари ўзгача тус олди. Кевинда рефлексли симпатик дистрофия ривожланиб кетди ва бу оёқларнинг ампутация (тананинг периферик қисмини олиб ташлаш операцияси)сига олиб келди.\nШунга қарамай, Кевин ҳеч нимадан нолимай, қувноқ бўлишда давом этди ва севгилисини тинчлантириб, бундан-да ёмонроқ ҳодиса бўлмагани учун шукр қилишини сўради.\nБўлажак турмуш ўртоқлар бир-бирларини илк учрашувдаёқ севиб қолишган эди ва Кевиннинг қайлиғи унинг аравачага михланиб қолганидан бирон марта ҳам нолимади. Тўй куни Кевин бўлажак рафиқасига кутилмаган совға қилишга қарор қилди.\nБарча меҳмонлар йиғилган, келинни меҳроб томон олиб боришмоқда. Барчанинг ўрнидан туриши сўралди ва шу вақт келинни қарши олаётган Кевин ҳам иккала оёқда ўрнидан турди. Қиз ҳайратдан лол қолиб, қувонч ёшларини яшира олмади.\nКевин тўйгача узоқ вақт катта туҳфа тайёрлашни режа қилган эди: у психотерапевт, протезист ҳузурига қатнаб, кучли оғриқларга қарамай, юришни ўрганди. Аммо унинг бу жасорати сабрли севгилиси учун ажойиб мукофот бўлди.


ОЧИҚ ТУРНИР ҒОЛИБЛАРИ - AUZ.UZ\nАндижон шаҳрида теннисни оммавийлаштиришгабағишланган очиқ турнир ўтказилди. Унда вилоятимизнинг шаҳар, туманлари, қўшни Наманган, Фарғона ва Тошкентдан, шунингдек, Туркманистон, Қирғизистондан келган турли ёшдагийигит-қизлар ўзарокуч синашдилар.\nАндижон шаҳриданАбдулҳодий Ҳосилов, Аҳмадулло Муҳаммадшокиров, Мирёқуб Мухторов, тошкентлик Искандар Маҳмудов ўсмирлар ўртасида, андижонликлардан МиланаКириенко, Виктория Бурова, Қўрғонтепа туманиданМуслима Охунова ва наманганликМадина Хаитова қизлар ўртасида гуруҳлар ғолиблари бўлишди.\nЖуфтлик баҳсларидакатта ёшдагиўғил болалар ўртасида Ҳумоюн Абдумаликов (Наманган), Алланур Гаруев (Туркманистон), қизлар ўртасида Андижон ва Қўрғонтепатуманларидан Садбарой Холдорова, Муслима Охунова биринчи ўринни эгалладилар.\nТурнирнинг кичик ёшдаги болалар жуфтлигидағолиблик вилоятимиз вакиллари –Сарвиноз Абдураҳмонова, Гулшаной Ҳасанова, Муҳаммадулло Ҳакимов, Ҳумоюн Мавлоновга насиб этди.\nМусобақаларда турли касбдаги ҳаваскор теннисчилар ҳам иштирок этдилар. Финалдаикки тадбиркор Абдураҳмон Отахонов ва Авазбек Садиров рўбарў келишди. Муросасиз баҳслардаА. Садировнинг қўли баланд келди.


Ўн бешинчи июндан 1-синфга қабул бошланади - 09.06.2021, Sputnik Ўзбекистон\nЎн бешинчи июндан 1-синфга қабул бошланади\nТошкент шаҳри, Қорақалпоғистон Республикаси ва вилоятларнинг марказида қабул жараёнлари тажриба-синов тариқасида электрон шаклда амалга оширилади. 09.06.2021, Sputnik Ўзбекистон\nТОШКЕНТ, 9 июн — Sputnik. 2021-2022 ўқув йили учун Ўзбекистон умумтаълим мактабларига 1-синфга ҳужжат қабул қилиш 15 июндан бошланади. Бу ҳақда АОКАда бўлиб ўтган брифингда Халқ таълими вазирлиги ахборот хизмати раҳбари Лайло Рустамова маълум қилди.Унинг сўзларига кўра, Тошкент шаҳри, Қорақалпоғистон Республикаси ва вилоятларнинг марказида қабул жараёнлари тажриба-синов тариқасида электрон шаклда амалга оширилади. Жараён 2 босқичда бўлади.Биринчи босқичда ота-оналар 2021 йилнинг 15 июнидан 5 июлига қадар my.maktab.uz электрон плафтормаси орқали рўйхатдан ўтиб, фарзандлари 1-синфга чиқадиган мактабларни танлайдилар. Бунда ота-оналарга 3 та мактабни танлаш имконияти берилади:Иккинчи босқичда 2021 йилнинг 6 июлидан 31 июлга қадар ота-оналар электрон плафторма орқали танлаган биринчи мактабга, яъни бириктирилган микроҳудуддаги мактабга ҳужжатларини топширадилар. Бунда ҳужжатларни топшириш тўлиқ электрон шаклда амалга оширилади. Ота-оналарнинг доимий яшаш манзили бўйича бириктирилган микроҳудуддаги мактабга жойлашишлари кафолатланади.Агар ота-оналар микроҳуддуддаги мактабни эмас, бошқа мактабларни танлаган бўлса, яъни электрон рўйхатдан ўтиш вақтида танлаган иккинчи ёки учинчи мактабларнинг бирида бўш ўринлар бўлган тақдирда 1-15 август кунлари ҳужжатларини топширишлари мумкин бўлади.ХТВ вакилининг аниқлик киритишича, қолган ҳудудлар (Қорақалпоғистон Республикаси ва вилоятларнинг бошқа туман (шаҳар)лари) умумтаълим мактабларида 1-синфга қабул анъанавий шаклда, яъни бевосита мактабда амалга оширилади.Қабул анъанавий шаклда амалга ошириладиган ҳудудларда ота-оналар бевосита 2021 йилнинг 15 июндан 15 июлга қадар доимий яшаш манзили бўйича бириктирилган микроҳудуддаги мактабга фарзандларини 1-синфга жойлаштриш учун ҳужжатларини топширишлари мумкин. Шунингдек, 16 июлдан - 15 августга қадар ота-оналарга ихтиёрий танлов асосида бошқа мактабларга, яъни микроҳудудига кирмаса ҳам бўш ўринлар бўлса, фарзандларини 1-синфга қабул қилиш учун бошқа мактабга ҳужжатларини топшириш имконияти берилади. Лайло Рустамова умумтаълим мактабларига бириктириладиган микроҳудудлар маҳаллаларнинг жойлашуви ва аҳолининг демографик ўсишини инобатга олган ҳолда туман (шаҳар) ҳокимликларининг қарори асосида белгиланишини эслатди.\nмактаб, халқ таълими вазирлиги (хтв)\n© Sputnik/Рамиз БахтияровПервый звонок в Ташкенте\nТошкент шаҳри, Қорақалпоғистон Республикаси ва вилоятларнинг марказида қабул жараёнлари тажриба-синов тариқасида электрон шаклда амалга оширилади.\nТОШКЕНТ, 9 июн — Sputnik. 2021-2022 ўқув йили учун Ўзбекистон умумтаълим мактабларига 1-синфга ҳужжат қабул қилиш 15 июндан бошланади. Бу ҳақда АОКАда бўлиб ўтган брифингда Халқ таълими вазирлиги ахборот хизмати раҳбари Лайло Рустамова маълум қилди.\nУнинг сўзларига кўра, Тошкент шаҳри, Қорақалпоғистон Республикаси ва вилоятларнинг марказида қабул жараёнлари тажриба-синов тариқасида электрон шаклда амалга оширилади.\nЖараён 2 босқичда бўлади.\nБиринчи босқичда ота-оналар 2021 йилнинг 15 июнидан 5 июлига қадар my.maktab.uz электрон плафтормаси орқали рўйхатдан ўтиб, фарзандлари 1-синфга чиқадиган мактабларни танлайдилар. Бунда ота-оналарга 3 та мактабни танлаш имконияти берилади:\nбиринчи мактаб - ота-она доимий истиқомат қилаётган ҳудуддаги мактаб, яъни яшаш манзили бириктирилган микроҳудуддаги мактаб;\nИккинчи босқичда 2021 йилнинг 6 июлидан 31 июлга қадар ота-оналар электрон плафторма орқали танлаган биринчи мактабга, яъни бириктирилган микроҳудуддаги мактабга ҳужжатларини топширадилар. Бунда ҳужжатларни топшириш тўлиқ электрон шаклда амалга оширилади. Ота-оналарнинг доимий яшаш манзили бўйича бириктирилган микроҳудуддаги мактабга жойлашишлари кафолатланади.\nАгар ота-оналар микроҳуддуддаги мактабни эмас, бошқа мактабларни танлаган бўлса, яъни электрон рўйхатдан ўтиш вақтида танлаган иккинчи ёки учинчи мактабларнинг бирида бўш ўринлар бўлган тақдирда 1-15 август кунлари ҳужжатларини топширишлари мумкин бўлади.\nМактаблар рейтинги аниқланади ва ОАВда ёритилади\n6 Июн, 17:13\nХТВ вакилининг аниқлик киритишича, қолган ҳудудлар (Қорақалпоғистон Республикаси ва вилоятларнинг бошқа туман (шаҳар)лари) умумтаълим мактабларида 1-синфга қабул анъанавий шаклда, яъни бевосита мактабда амалга оширилади.\nҚабул анъанавий шаклда амалга ошириладиган ҳудудларда ота-оналар бевосита 2021 йилнинг 15 июндан 15 июлга қадар доимий яшаш манзили бўйича бириктирилган микроҳудуддаги мактабга фарзандларини 1-синфга жойлаштриш учун ҳужжатларини топширишлари мумкин.\nШунингдек, 16 июлдан - 15 августга қадар ота-оналарга ихтиёрий танлов асосида бошқа мактабларга, яъни микроҳудудига кирмаса ҳам бўш ўринлар бўлса, фарзандларини 1-синфга қабул қилиш учун бошқа мактабга ҳужжатларини топшириш имконияти берилади.\nЛайло Рустамова умумтаълим мактабларига бириктириладиган микроҳудудлар маҳаллаларнинг жойлашуви ва аҳолининг демографик ўсишини инобатга олган ҳолда туман (шаҳар) ҳокимликларининг қарори асосида белгиланишини эслатди.


Жаброил -алайҳис-салом- ва Сидротул мунтаҳо(1). – Ўзбекистон\nГлавная / Маданият / Жаброил -алайҳис-салом- ва Сидротул мунтаҳо(1).\nЖаброил -алайҳис-салом- ва Сидротул мунтаҳо(1).\nuzbekiston 17.11.2018\tМаданият Comments Off on Жаброил -алайҳис-салом- ва Сидротул мунтаҳо(1). 94 Показы\nАбдуллоҳ ибн Зубайр –розияллоҳу анҳу-момақалдироқ овозини эшитсалар: “Аллоҳ покдир!\nМомақалдироқ У зотга (Аллоҳга) ҳамду сано билан тасбеҳ айтур. Фаришталар ҳам У зотдан қўрққанлари сабабли (тасбеҳ айтурлар)”, – деб айтар, – “Инсонлар учун бу қаттиқ таҳдиддир”, – дер эдилар.\nРосулуллоҳ –саллаллоҳу алайҳи васаллам-Каъба ёнида ухлаб ётган эканлар. Ўша вақтларда қурайш қабиласида баъзан Каъба ёнида ухлаш одати бор эди.\nШу вақт Росулуллоҳ –саллаллоҳу алайҳи васаллам– олдиларига уч фаришта келиб, улардан бири савол қилди: “Ухлаб ётганларни қай бири Мухаммад -саллаллоҳу алайҳи ва саллам-?”.\nИккинчи фаришта: “У уларнинг ичида энг яхшиси”, – деди.\nУчинчи фаришта: “Уларнинг энг яхшисини 1. Сидротул мунтаҳо – еттинчи осмон юқорисидаги катта дарахт бўлиб, ердан кўтариладиган ҳамма нарса шу ерда тўхтайди олинглар”, – деди.\nУлар Муҳаммад –саллаллоҳу алайҳи васаллам– ни кўтариб, Замзам қудуғи олдига олиб бордилар.\nЖаброил –алайҳис-салом– Муҳаммад –алайҳис-салом-ни фаришталардан олиб, кўкракларини ёрди ҳатто ичлари тоза бўлгунича замзам суви билан ювди, кейин тилладан бўлган бир идиш олиб келдилар, бу идиш ичида иймон ва ҳикматга тўла бир идиш бор эди. У билан кўкракларини тўлдириб, кўкракларини ёпди.\nСўнг Мухаммад –саллаллоҳу алайҳи васаллам-ни дунё осмонига олиб чиқдилар. Жаброил – алайҳис-салом– осмон эшикларидан биринчи эшикни тақиллатдилар. Осмон аҳли: “Ким бу?” – деб нидо қилишди. Жаброил –алайҳис-салом– “Мен Жаброилман” – дедилар. Осмон аҳли: “Сен билан бирга ким бор?” – дейишди. Жаброил –алайҳис- салом-: “Муҳаммад” – деди. Осмон аҳли: “У пайғамбар қилиб юборилдими?” – дейишди.\nЖаброил –алайҳис-салом-: “Ҳа” – дедилар. Осмон аҳли: “Марҳабо хуш келибди” – дейишди.\nРосулуллоҳ –саллаллоҳу алайҳи васаллам– дунё осмонида Одам –алайҳис-салом-ни кўрдилар. Жаброил –алайҳис-салом– росулуллоҳ –саллаллоҳу алайҳи васаллам-га “Бу отангиздир, у кишига салом беринг” – деди. Росулуллоҳ –саллаллоҳу алайҳи васаллам– Одам –алайҳис-салом-га салом бердилар. Одам –алайҳис-салом– саломга алик олиб: “Марҳабо, хуш келибсиз, эй ўғлим! Сиз қандай яхши ўғилсиз” – деди.\nКейин Жаброил –алайҳис-салом– Росулуллоҳ – саллаллоҳу алайҳи васаллам-ни еттинчи осмонгача олиб чиқди.\nҲар-бир осмонда биринчи осмондаги каби савол-жавоблардан сўнг эшик очилар эди. Сўнг Аллоҳнинг ўзига маълум бўлган ўрингача кўтарилдилар. Ҳатто сидротул мунтаҳога ҳам бордилар…\nИслом Фаришталар\t2018-11-17\nTags Ислом Фаришталар\nПред. Меҳмон фаришталар\nСледующая Ўртоқлик ўйини. Бразилия – Уругвай 1:0 (видеошарҳ)


Байрут жанубида содир этилган портлаш оқибатида икки киши нобуд бўлди.\nПортлаш мосламаси машинага жойлаштирилган бўлиб, гувоҳларнинг айтишларича, машина ҳаракатга келганида портлаб кетган. Ливан махсус ҳизмати вакилларининг маълум қилишларича, ҳалок бўлганлар машина ичида бўлишган. Уларнинг шахси ва портлаш сабаблари ҳозирча аниқланмаган. Бир неча йўловчи яраланган.\nБайрутнинг жанубий қисми, “Хизбуллоҳ” экстремистик гуруҳининг таянч нуқтаси ҳисобланади. АҚШ бу гуруҳни террорчи ташкилотлар рўйхатига киритган.


Адиблар хиёбони-маърифатнинг гўзал маскани\n"Адиблар хиёбони"га борган киши табиат гўзаллигидан илҳом олиб қайтиши шубҳасиз. Бу мўжаз боғга ташриф буюрган ҳар бир инсон биринчи навбатда адабиётимиз ривожига ҳисса қўшган сиймоларнинг ҳайкалларини томоша қилиб, ўйга толади.\nҲимоя ордери масаласи қизғин мунозараларга сабаб бўлди\nТадбирда айнан тазйиқ ва зўравонликка учраган аёлларга бериладиган ҳимоя ордери масаласи хотин-қизлар манфаатларини ҳимоя қилиш бўйича фаолият олиб борадиган ННТ вакиллари томонидан қизғин баҳс-мунозараларга сабаб бўлди.\nАудиторлик фаолиятида қандай ўзгаришлар кутилмоқда?\nБугунги кунда мамлакатимизда олиб борилаётган ислоҳотлар жараёни аудит тизимини замон талаблари асосида такомиллаштиришни ҳам тақозо қилмоқда. Инвесторлар ҳимоясини кучайтириш, тадбиркорлик фаолиятида эркин бозор муносабатларини янада чуқурлаштириш замонавий аудиторлик хизматларига бўлган талабнинг кескин ўсишига олиб келмоқда.


БМТ: Озиқ-овқат нархи бироз арзонлайди\nБМТ Озиқ-овқат ва қишлоқ хўжалиги ташкилоти 2012 йилнинг дастлабки тўрт ойи давомида дунё бозоридаги озиқ-овқат маҳсулотлари нархига оид янги таҳлилий ҳисобот эълон қилди.\nҚароргоҳи Римда жойлашган БМТ Озиқ-овқат ва қишлоқ хўжалиги ташкилоти ҳисоботига кўра, 2012 йилнинг март-апрел ойларида дунё бўйича озиқ-овқат маҳсулотлари нархи ўртача 1,4 фоизга арзонлаган.\nХалқаро ташкилот ҳисоботида жорий йилда дунё бўйича бошоқли ўсимликлар ҳосили рекорд даражада етиштирилиши кутилаётгани ва ошиб бораётган эҳтиёжни бемалол қондира олиши таъкидланган.\nХусусан, бу йил дунё бўйича буғдой таъминоти етарли бўлиши ва 2012-2013 йилги талабни бемалол қондириши кутилаётгани боис бу маҳсулот нархи кўтарилиши башорат қилинмаган.\nҲисоботда 2012 йилда, асосан, ривожланаётган давлатларда парранда ва чўчқа гўшти етиштириш бир оз кўпайиши сабабли халқаро бозорда гўшт таъминоти икки фоизга кўпайиб, 302 миллион тоннага етиши қайд этилган.\nАйни пайтда, дунё бозорида гўшт нархи рекорд даражага яқин ҳолатда сақланиб қолмоқда. Бунга 2011 йилда чорва моллари орасида касалликлар тарқалгани, қурғоқчилик боис моллар сони камайгани, ем нархи ошгани ва бошқа омиллар сабаб қилиб кўрсатилган. Жорий йилда халқаро бозорда гўшт савдосининг 2,2 фоизга кўпайиб, 29,2 миллион тоннага етиши кутилмоқда.\nЖорий йилда дунё бўйича сут ва сут маҳсулотлари етиштириш ҳам 2,7 фоизга кўпайиб, 750 миллион тоннани ташкил этилиши кутилмоқда.\n2012 йилда дунёнинг қатор минтақаларида сут ва сут маҳсулотлари ишлаб чиқариш кўпайиши ва бу асосан Осиё давлатлари ҳиссасига тўғри келиши башорат қилинмоқда.\nБМТ Озиқ-овқат ва қишлоқ хўжалик ташкилоти ҳисоботида айтилишича¸ жорий йилда қатор давлатлар, жумладан, Бразилияда шакар ишлаб чиқариш кўпайиши боис дунё бозорида шакар нархи бир оз арзон бўлиши кутилмоқда.\nТашкилот 2011-2012 йилда дунё бўйича 3,7 миллион тонна шакар истеъмол қилинишини башорат қилинган. Бу 2010-2011 йилга нисбатан 2,2 фоизга кўп. Ҳисоботга кўра, таъминот яхшиланиши ва нархлар бир оз пасайиши шакар истеъмоли кўпайишига сабаб бўлиши мумкин.\nЖаҳон банки апрел ойи охирида эълон қилган ҳисоботда дунё бўйлаб озиқ-овқат маҳсулотлари нархи ошаётганидан ташвиш билдирилган эди.\nХалқаро молия идораси мутахассислари нарх-навонинг ошишини нефтнинг қимматлагани ва об-ҳавонинг ноқулай келгани билан изоҳлаган.\nБироқ Жаҳон банки ҳисоботида 2012 йилнинг серҳосил бўлиши кутилаётгани туфайли озиқ-овқат нархларининг яна пастлаши башорат қилинган.


Истиқомат қилиб турганимиз 2020 йилнинг июль-август ойлари – ҳижрий 1441 йилнинг охирги ойи – Зулҳижжа ойи ҳисобланади. Бу ойда Ислом дунёсининг энг катта байрами Қурбон ҳайити кенг нишонланади.\nШу муносабат билан Тошкент шаҳри «Новза» жоме масжиди имом-хатиби Жалолиддин домла Ҳамроқулов билан суҳбатлашдик. Қурбонлик ҳукми ва аҳкомлари, Зулҳижжа ойининг аввалги 10 кунида қилинадиган амаллар, Арафа куни рўзаси хусусида сўз юритдик.\n«Авваламбор, Kun.uz ижодий жамоасини ва у орқали барча ватандошларни яқинлашиб келаётган Қурбон ҳайити байрами билан муборакбод этаман. Бошимизга соя солиб турган Зулҳижжа ойи ҳижрий-қамарий сананинг охирги, 12-ойи ҳисобланади. Динимизда 4 ой ҳаром қилинган ойлар ҳисобланади, булар Муҳаррам, Ражаб, Зулқаъда ва Зулҳижжа ойларидир. Мўмин-мусулмонлар ушбу ойларни қадрлаши, эъзозлаши ва албатта, уларнинг ҳаққини ҳалоллаши керак бўлади», – дея сўз бошлади Жалолиддин домла Ҳамроқулов.\nҚандай қилиб бу ойларнинг ҳаққи ҳалолланади?\n— Бу ойларда имкон қадар нафл ибодатларни кўпайтириш орқали Аллоҳга қурбат ҳосил қилишлик билан бўлади. Хусусан, Зулҳижжа ойининг аввалги ўн куни – Ашри Зулҳижжа дейилади, ушбу 10 кунда қилинадиган савобли амаллар ажри жуда ҳам улуғ.\nИмом Бухорий ва Имом Муслимдан келтирилган ҳадиси-шарифда Абдуллоҳ ибн Аббос розияллоҳу анҳу айтадилар: Жаноби Расулуллоҳ соллаллоҳу алайҳи васаллам: «Мен Аллоҳнинг наздида Зулҳижжанинг аввалги 10 кунида қилинган солиҳ амалларга бериладиган савобли амалларни топмадим», – дедилар. Биз: «Ё Расулаллоҳ, Аллоҳ йўлида жиҳод қилувчи ҳамми?», – дедик. «Ҳа, магар у моли ва жони билан чиқса-ю, ундан ҳеч нарсаси қайтмаса, мустасно», – деган эканлар.\nЯъни, бу муборак 10 кунда қилинадиган солиҳ амаллар ажри Аллоҳ ҳузурида янада кўпроқ бўлади. Демак, мўмин-мусулмонлар кўпроқ хайрли ишларни қилишса, кўпроқ савобга эга бўлишади, иншааллоҳ.\nЗулҳижжа ойининг рўзасини кимлар тутади?\n— Имом Табаронийдан ривоят қилинган ҳадисда Расулуллоҳнинг одатлари зикр қилинади. Унда Набий соллаллоҳу алайҳи васаллам ҳафтанинг душанба ва пайшанба кунлари, ойнинг ойдин кечалари, яъни 13, 14 ва 15-кечалари ҳамда Зулҳижжа ойининг аввалги 10 кунида нафл рўза тутардилар, деган мазмунда ҳадис келади. Уламолар, мана шундан келиб чиқиб, имкон топган, сиҳати кўтарса, шу ойнинг фазилатидан баҳраманд бўлишни истаганлар нафл рўза тутганлари афзал, дейдилар.\nЧунки, фарз бўлган Рамазон рўзасини тутишликда узрлик инсонларга ён босилган ёки бошқа кунда тутиб бериш рухсат берилган берилган экан, нафл бўлган ибодатда ҳар ким ихтиёри ўзида бўлади.\nШу билан бирга, мана шу 10 кун ичида Арафа куни – эртага ҳайит деган кун рўзаси ҳақида Расули акрам алайҳиссолату вассаламдан машҳур ҳадис бор: «Арафа куннинг рўзаси бир йил аввалги ва бир йил кейинги гуноҳига каффорот бўлади, деб умид қиламан», – деб марҳамат қилганлар.\nБир кунлик рўза мана шундай улуғ ажрнинг эгаси қилади, шунинг учун ҳам халқимизнинг бунга иштиёқи бор ва шунга ҳаракат қилишади.\nБироқ, Ҳанафий маҳзабимизда ҳажга борган одам ҳаж ибодатининг амалларини бажариши учун қувватини йўқотиб қўймаслиги важидан рўза тутмайди. Бироқ, ҳажга бормаганлар Арафа кунининг рўзасини тутсалар, катта савобга эга бўлишлари юқоридаги ҳадисда ҳам таъкидланган.\nБу ойда амалга ошириладиган қурбонликнинг ҳукми қандай?\n— Ушбу муборак ойда қилинадиган амали солиҳларнинг энг афзали – Зулҳижжа ойининг 10-куни Ҳайит намози ўқилганидан сўнг, учинчи кун қуёш ботгунга қадар, яъни 3 кун ичида, мусулмон, оқил, балоғат ёшига етган, муқим ва закот беришга қодир бўлган кишиларга бир жонлик сўйиш вожиб ҳисобланади.\nРасулуллоҳ соллаллоҳу алайҳи ва саллам: «Бу кунда энг биринчи қиладиган ишимиз қурбонлик сўйишдир», дейдилар.\nҚуръони каримнинг энг кичик «Кавсар» сурасида: «Биз сизга, эй Расулуллоҳ, Кавсарни ато этдик. Шундай экан, Роббингизга намоз ўқинг ва қурбонлик қилинг», дейилади. Муфассирлар ушбу оятлар тафсирида, намоздан мурод – Қурбон ҳайити намози, қурбонликдан мурод қурбонлик сўйиш эканини айтишади. Бундан кўринадики, қурбонлик қилишлик мусулмон, оқил, солиҳ, муқим ва закот беришга қурби етган инсонга вожиб бўлади.\n— Шу ўринда, закот ва қурбонлик орасидаги нозик қирра ҳақида. Мазҳабимизда закот беришдан аввал нисобга етган мол бир йил ўзгармасдан туриши шарт қилинган бўлса, қурбонлик қилиш учун нисобга етган моли уйда бир йил туриши шарт эмас. Қурбон ҳайити байрами арафасида ёки қурбонлик қилиш мумкин бўлган кунлари моли нисобига етса, қурбонлик қилиши вожиб бўлади.\nЯна бир тарафи: пулдор, моли нисобига етган одам мусофир бўлиб қолса, унга қурбонлик қилишлик вожиб бўлмайди. Агар сафарга кетаётган одам молига васийлик қиладиган одамга: «Агар мен сафарда бўлиб қайтолмай қолсам, қурбонлик қилинглар» деса, қилса бўлади. Аммо бу сўзни айтмаган бўлса, бўйнидан соқит бўлади.\n— Қўй, эчки, қора мол, қўтос ва туя каби ҳайвонлардан қурбонлик қилинади.\nБизнинг Ҳанафий мазҳабимизда қўй бир киши учун, қора мол ва туя бир нафардан етти нафаргача кишининг номидан сўйилса ҳам бўлади.\nҚурбонлик қилинадиган ҳайвонларнинг ёшлари ҳам китобларимизда баён қилинган. Қўй – 1 ёшли, қора мол – 2 ёшли ва туя – 3 ёшли бўлиши керак. Эчки-қўйларни бир киши, қорамол ва туяни бир неча киши қўшилиб, қурбонлик қилиши мумкин.\nҚурбонликда ният муҳим\n— Алоҳида уқтириш керакки, қурбонлик қилаётганлар қурбонлик ниятини қилиши керак. Масалан дейлик, 5-6 киши қорамол қурбонлик қилишга ният қилди, аммо уларнинг бири: «Ўзи уйга гўшт олишим керак эди, арзонга тушади», деб оддий гўштли бўлиш ниятини қилди. Бу ҳолда бошқаларнинг қурбонлиги ҳам қабул бўлмайди, соқит бўлмайди.\nЭнг чиройлиси ва соғломи қурбонлик қилинади\n— Қолаверса, қилинаётган қурбонлик мукаммал, чиройли ва соғлом бўлиши керак. Инсонга доимо мана шундай чиройли ва сифатли нарсалар ёқади. Энди Аллоҳ учун, ибодат учун ҳам, албатта ҳар томонлама мукаммалининг ҳаракатини қилиш керак.\nБунинг сабаби нимада? Бунинг сабаби – холислик ва унинг гўшти тақдим қилинадиган мискин ва камбағал инсонларнинг кўнглини тўлдириш. Оладиган одам ҳам шу гўштнинг тозалигига ва сифатлигига ишонади ва кўнгли хотиржам бўлади.\nҚулоқлари ёки бошқа аъзоларида белгиси бор ҳайвонлар ҳукми\n— Баъзи бир чўпонлар боқаётган ҳайвонларини адаштириб юбормаслик учун қулоқларини кесади, сирға тақиб қўйишади ёки шунга ўхшаган қанақадир белгилар қилиб қўйишади. Бу белгилар нуқсон ўрнига ўтмайди, балки ажратиш маъносида айтилади.\nКези келганда айтиш лозим, 85 грамм тилла нархи, яъни 22 млн сўм пули бор одам қурбонлик қилиш ниятида бир ҳайвонни боқди, дейлик. Ёшлигидан унга бошқача эътибор билан боқди. Энди буни қурбонлик қилиб жуда катта ажр топади. Ҳаттоки қиёмат куни унинг тезаги ҳам тарозу палласига қўйилиши ҳақида хабарлар келган.\nҚурбонлик ибодати жорий бўлиши тарихи\n— Қурбонлик қилишнинг тарихи узоқ-узоқларга, аниқроғи, Иброҳим ва Исмоил алайҳимуссаломларнинг замонларига бориб тақалади. Иброҳим алайҳиссалом пайғамбарларнинг оталари саналади. Чунки Иброҳим алайҳиссаломдан қолган пайғамбарлар тарқалган. Сора онамиздан туғилган фарзандлари Исҳоқ алайҳиссаломдан минг-минглаб пайғамбарлар, Ҳожар онамиздан туғилган катта ўғиллари Исмоил алайҳиссаломдан пайғамбаримиз Муҳаммад алайҳиссалом дунёга келганлар.\nИброҳим алайҳиссалом ёлғон арафа куни, яъни Зулҳижжа ойининг 8-куни бир туш кўради. Унда катта ўғли Исмоил алйҳиссаломни бўғизлаб қурбонлик келтираётган бўлади. Шунда Иброҳим алайҳиссалом бу тушни шайтоний бўлса керак деб, эътибор қилмайди. Лекин уч марта кўрганидан кейин бу Аллоҳ томонидан буйруқ экани аниқ бўлади ва ўғлининг олдига бориб: «Эй ўғлим, сизни тушимда қурбонлик қилаётган эканман», – дейди. Шунда ўғли: «Эй отажон, сиз Аллоҳнинг айтганини қилинг, мени сабр қилгувчилардан топасиз, иншааллоҳ», дея жавоб қайтаради.\nШу билан Иброҳим алайҳиссалом ўғлини етаклаб Мино водийсида кетаётганларида Исмоил алайҳиссаломнинг ортидан уч марта шайтон чиқиб: «Отанг сени сўйишга олиб кетяпти», деб васваса қилади. Лекин Исмоил алайҳиссалом унинг шайтон эканини билиб тош отади. Ҳаж ибодатини адо этишда Мино водийсида тош отиш шундан қолган.\nҚурбонлик қилиш одоби\n— Иброҳим алайҳиссалом ўғлини қурбонлик қилишликка ётқизганида ўғли: «Эй отажон, мени бўғизлаётган пайтингизда юзимни ерга қаратиб қурбонлик қилинг. Мен сизга ёмон назар билан қараб қўймайин», – дейди. Шу боис, қурбонлик қилишда қўйнинг қулоғини бир қўл билан ушлаб, унинг кўзи тўсилиб, қурбонлик ҳайвонини сўйиш қурбонлик қилиш одоби ҳисобланади.\nИброҳим алайҳиссалом тиғни тортган вақтларида мўъжиза юз бериб, тиғ Исмоил алайҳиссалом бўйинларни кесмайди.\nШунда Аллоҳ томонидан: «Эй Иброҳим, сизнинг тушингиз вожиб бўлди, сиз ва ўғлингиз имтиҳондан ўтдингиз, сизга жаннатдан бир қўй ато этдик, ўшани қурбонлик қиласиз», деган нидо келган ва шу пайтгача шундай бўлиб қолган.\nКарантин муносабати билан тавсиялар\n— Албатта, мана шундай пайтда сабр қилиб, сукут сақлаш мўминларга ҳам қонуний, ҳам ибодат тавсияси бўлади. Чунки инсон тили билан кўп хатоларни қилади. Инсон бунинг ортидан бошқаларга катта зиён етказиб қўйиши мумкин. Мисол учун, мана, ижтимоий тармоқларда ҳар хил гап-сўзлар бўлмоқда. Бу эса аҳолимиз ўртасида қандайдир ваҳима кўтарилишига ҳам сабабчи бўляпти. Албатта, ҳар бир нарса беҳикмат эмас.\nБалки, бу синовли кунлар ҳам баъзи бир қилган хатоларимизга каффоратдир. Чунки динимизда касалликнинг фазилатларидан биттаси Аллоҳнинг раҳмати ҳисобланади. Банданинг касаллиги келажакда, унинг жаннатда мартаба топишлигига ҳам сабаб бўлиши мумкин.\nРасулуллоҳ даврларида бир йили шу йилгига ўхшаш қийинчилик даври бўлган. Шунда Расулимиз алайҳиссалом тавсияси билан қурбонлик қилинган гўшт уйларда уч кунгача қолмаслиги айтилган. Кейинги йилда эса, қурбонлик қилганлар ҳаммага тарқатиб ортганини захира қилиб ҳам қўяверган.\n2020 йил озгина машаққатли келди. Шу муносабат билан қурбонликнинг ҳаммасини тарқатишни маслаҳат берган бўлар эдим. Бу билан эса инсонлар ўртасида меҳр-оқибат ошади. Балки баъзи бир кишиларнинг ҳозирги кунда қора қозонида гўшт қайнамаётгандир. Биз мана шундай оилаларни гўшт билан таъминласак, жуда ҳам катта ажр ва савобга эга бўлар эдик.\nАллоҳ таоло мана шундай кунларда савобларни кўпроқ қилиб нома-ю амалларимизни савобларга тўлдиришда Ўзи ҳиммат берсин.


Японияда "Ақлли Цунасима" мегаполиси барпо этилади\nТашкент +4° Sat 00:15\nДобавлено: 13.02.2018, 22:02\n2018 йилда Япониянинг Йокогама шаҳри яқинида “Ақлли Цунасима” мегаполиси барпо этилади. Қурилиш ишларига 10 йирик компанияни ўзида жамлаган консорциум киришиб кетди.\nТўғри, шаҳарда фантастик фильмлардаги каби учар таксилар бўлмайди. Аммо жорий этиладиган технологияларнинг қиёси йўқ. Шаҳарнинг катта қисми савдо уйларига берилади. Марказда илмий-тадқиқот лабораториялари, Кейо университети талабалар кампуси, савдо-кўнгилочар даргоҳлар жойлашади.\nЭнергиядан самарали фойдаланувчи технологиялар қўлланилиши атмосферага чиқадиган ис газини 40 фоиз қисқартиради. Сув истеъмоли 30 фоиз камаяди. Энергиянинг 30 фоизи табиий манбалардан олинади. Бундан ташқари, фавқулодда ҳодисалар юз берганда, шаҳар уч кун мобайнида ўзини ўзи энергия ва бошқа ресурслар билан таъминлайди.\nЭнергомарказ шаҳарнинг “юраги”да жойлашади ва электр ишлаб чиқариш ҳамда таъминотни мувофиқлаштириб туради. У барча иншоотларни экологик тоза энергия билан таъминлайди. Tokyo Gas Group компанияси бу ерга юқори самара берувчи иссиқлик ва энергия ишлаб чиқарадиган тизим ўрнатади.\nЭлектр энергияси орқали пайдо бўлган иссиқлик уйларни ва сувни иситади. Шаҳарга газ зилзила ва бошқа табиий офатларга бардошли махсус қувурлар орқали етказиб берилади.\nЦунасимада экомобиллар ҳаракатланади. JX Nippon Oil & Energy корпорацияси барпо этадиган водород қуйиш станциялари экологик автомобилларни ёнилғи билан таъминлайди.\nЗамонавий технологиялар Кейо университетининг халқаро кампусида турли мамлакатлардан келиб таҳсил олаётган талабаларнинг оғирини енгил қилади. Махсус жиҳозлар ҳавонинг софлигини таъминлашга хизмат қилади.\nUNY компаниясининг ақлли савдо-кўнгилочар марказида аҳоли онлайн тарзда озиқ-овқатларга буюртма бериши мумкин. Томларга ўрнатилган қуёш панеллари шаҳар марказини қўшимча электр билан таъминлайди. Кўчаларга ўртатилган ёруғлик-диод тизимлари орқали ҳар қандай маълумотни олиш имконияти мавжуд бўлади. Дўконларда қандай махсулот борлиги, уларнинг нархи, йўллардаги вазият, об-ҳаво маълумоти шулар жумласидандир. Таржима тизими эса хорижликларнинг савдо марказидаги юмушларини енгиллаштиради. Кўп тармоқли видоекузатув тизими хавфсизликни таъминлайди.\nЦунасима аҳолиси учун махсус ақлли уйлар қурилади. Ҳар бир хонадонга Smart HEMS тизими ва маиший аккумуляторлар ўрнатилади. Улардан фойдаланган аҳоли кундалик одатларидан воз кечмаган ҳолда экологик тоза турмуш тарзидан баҳраманд бўлади.\nШаҳарда лифт билан боғлиқ муаммо деярли бўлмайди. Электр манбаи узилиб қолган тақдирда ҳам махсус аккумуляторлар ёрдамида одамлар лифтлардан бемалол фойдаланаверади.